title: Julian Schnabel

text: Schnabelin tyypillisimmissä töissä on piilevää raakuutta samalla kun ne tulvivat energiaa. Schnabel väittää, että hänen ”tavoitteenaan on tunnetila, johon ihmiset voivat sananmukaisesti kävellä ja uppoutua”.


title: Julian Schnabel

text: Hänen töitään on eri puolilla maailmaa taidemuseoiden kokoelmissa, esimerkiksi Metropolitan Museum of Artissa, Museum of Modern Artissa (MoMA) ja Pariisin Pompidou-keskuksessa.


title: Julian Schnabel

text: Kuvataiteilijan työn lisäksi Schnabel on käsikirjoittanut ja ohjannut neljä elokuvaa. "Basquiat" (1996) on elämäkertaelokuva toisesta 1980-luvun kauhukakarasta, taidemaalari Jean-Michel Basquiatista (1960–1988), joka kuoli huumeisiin 27-vuotiaana. "Ennen yötä" (2000) on sovitus kuubalaisen runoilijan Reinaldo Arenasin omaelämäkerrallisesta romaanista, jonka Schnabel myös tuotti.


title: Julian Schnabel

text: "Perhonen lasikuvussa" (2007) on ranskalaisen "Elle"-lehden päätoimittajan Jean-Dominique Baubyn muistelmien (1997) sovitus. Bauby halvaantui aivoverenvuodon seurauksena niin, että vain aivot toimivat. Hän kommunikoi vasenta silmää räpäyttämällä. "Perhosesta lasikuvussa" Schnabel sai parhaan ohjaajan palkinnon vuoden 2007 Cannesin elokuvajuhlilla, parhaan ohjauksen Golden Globe -palkinnon, Independent Spirit -palkinnon parhaalle ohjaajalle sekä neljä Oscar-ehdokkuutta. "Ennen yötä" palkittiin Venetsian elokuvajuhlilla, ja sen pääosan esittäjä Javier Bardem sai Oscar-ehdokkuuden sekä parhaan näyttelijän Golden Globe -palkinnon.


title: Julian Schnabel

text: "Lou Reed’s Berlin" (2007) on konserttielokuva, jossa Lou Reed esittää ensimmäistä kertaa livenä vuonna 1973 julkaistun "Berlin"-albuminsa materiaalin.


title: Julian Schnabel

text: Schnabelin omaelämäkerta "CVJ: Nicknames of Maitre D’s & Other Excerpts From Life", ilmestyi 1987 ja albumi "Every Silverlining Has a Cloud" 1995. Vuonna 1993 nauhoitetulla albumilla on vierailevina muusikkoina muun muassa Bill Laswell, Bernie Worrell, Buckethead ja Nicky Skopelitis.


title: Julian Schnabel

text: Julian Schnabelin taide on herättänyt erilaisia reaktioita. Jo vuonna 1983 taidekriitikko Jaakko Lintinen arvioi "Taide"-lehdessä, että ”...mitä hänestä on puhuttu, kirjoitettu, kohistu ja mitä kaikkea arvostelu hänestä on sanonut, miten paljon mielipiteet menneet ristiin, sitä on vaikea enää ylittää.” Lintinen totesi, että ”Schnabelin kohdalla voidaan puhua amerikkalaisesta liioittelevasta tohinasta (hyping hype), mutta ei siitä niin vähällä selviä.” Kirjoittaja arvioi, että Schnabelin joittenkin maalausten kookkaassa maskuliinisessa komeudessa on – New Yorkin näkökulmasta nähtynä – sitä sytykettä ja sykettä mitä hienostuneen, hiljaan puhuvan ja älyllisen taiteen jälkeen odotettiin.


title: Julian Schnabel

text: Omaelämäkerrallisessa kirjassaan "C.V.J." (1987) Schnabel kertoo joutuneensa erimielisyyksiin vaikutusvaltaisen yhdysvaltalaisen taidekriitikon Clement Greenbergin kanssa. Hänen mielestään Greenberg ikään kuin sanoo: ”…olen auktoriteetti, koska minulla on hyvä maku.” Schnabel väitti, että ”…hän (Greenberg) nauttii uskottavuudesta ja vallasta, joka on ollut eräs kaikkein tuhoavin, sisällyksettömin, positivististin ja jäykistävin voima, joka on kohdistettu taiteen kasvua vastaan tässä maassa (tällainen positivismi on vielä voimissaan muissa formalistisissa valepuvuissa).”


title: Julian Schnabel

text: Schnabel asuu New Yorkissa, johon hän rakennutti yksitoistakerroksisen studiorakennuksen ja kerrostalon Manhattanin lounaisreunaan Hänellä on myös työhuone ja asunto Montaukissa Long Islandin itäpäässä sekä talo San Sebastiánissa Espanjassa. Hänellä kolme lasta ensimmäisen vaimonsa, vaatesuunnittelija Jacqueline Beaurangin kanssa: poika Vito, joka on taidekauppias, ja kaksi tytärtä, Lola, joka on taidemaalari ja elokuvantekijä, Stella, joka on runoilija ja näyttelijä. Hänellä on lisäksi kaksospojat Cy ja Olmo toisen vaimonsa, baskinäyttelijä ja malli Olatz López Garmendian kanssa. Garmendia esiintyi elokuvassa "Ennen yötä", ja hänet nähdään myös elokuvassa "Perhonen lasikuvussa" Baubyn fysioterapeuttina. Median taiteen kauhukakaraksi nimittämä Schnabel pukeutuu usein vaaleanpunaiseen pyjamaan kiertäessään maailmaa.


title: Julian Schnabel

text: Schnabelin teoksia nähtiin Helsingissä gallerianäyttelyssä vuonna 2000. Hänellä oli keväällä 2008 Helsingissä retrospektio Kiasmassa ja näyttely Galerie Forsblomilla, jossa oli uudempia aasialaishenkisiä maalauksia. Kiasman näyttelyssä oli muun muassa suurikokoisia viisi- kuusimetrisiä teoksia, jotka kuljetetaan rullattuina.


title: Julian Schnabel

text: Suomessa lehdistö kutsui Schnabelia ”Taidepiirien pahaksi pojaksi”


title: Julian Schnabel

text: "Helsingin Sanomien" taidekriitikko Timo Valjakka arvioi, että ”kahdella samanaikaisella näyttelyllä Helsingissä esiintyvän taiteilijan teokset ovat liian suuria, liian raskaita ja vernissa niiden pinnassa on liian kiiltävää." Valjakan arvion loppulause kuului: ”Hänen teostensa ääressä syntyy mielikuva taiteilijasta, joka tarvittaessa vääntää vaikka maailman radaltaan raivatakseen itselleen aitiopaikan maalaustaiteen mestarien Pantheonissa. Tämä pyrkimys on ollut lähtökohtana teoksille, joita tuskin kukaan voi ohittaa pysähtymättä.”


title: Julian Schnabel

text: "Turun Sanomien" taidekriitikko Lars Saari totesi, että ”Schnabel on monella mittarilla mitattuna komea maalari, mutta hänen suurten kankaidensa postmoderni estetiikka tuntuu paluulta sellaiseen 80-lukuun, jonka kuvapinnan monisysteemistä autonomiaa painottavat eleet eivät tunnu erityisen kiinnostavilta nykytaiteen ajankohtaisten sosiopoliittisten diskurssien näkökulmista.”


title: Italian Grand Prix 1978

text: Italian Grand Prix 1978 oli Formula 1 -sarjan osakilpailu, joka ajettiin 10. syyskuuta 1978 Autodromo Nazionale Monzan radalla. Kilpailun voitti Niki Lauda.


title: Italian Grand Prix 1978

text: Kisan alussa nähtiin yksi Formula 1-sarjan historian tuhoisimmista kolareista. Kilpailun lähettäjät vaihtoivat virheellisesti lähtövalot vihreiksi jo ennen, kuin kaikki autot olivat päässeet lähtöruutuihinsa, minkä vuoksi edelleen liikkeellä olleet peräpään autot saivat lentävän lähdön. Lähtösuoran jälkeisessä "Variante del Rettifilo"-mutkassa kolariin otti osaa kaikkiaan kymmenen autoa. Ruotsalaisen, MM-sarjassa toisena 13 pisteen erolla Mario Andrettiin olevan Ronnie Petersonin, auto syttyi palamaan. Kuljettajista mm. James Hunt meni tapauksen jälkeen auttamaan häntä ulos autosta. Peterson toimitettiin tapahtuman jälkeen nopeasti sairaalaan, jossa hän kuoli seuraavana aamuna rasvatulppaan. Lauda voitti kilpailun johtamatta yhtään kierrosta.


title: Italian Grand Prix 1978

text: Italian GP 1978 – F1-ruutu


title: Greatest Hits (Creed)

text: Greatest Hits on yhdysvaltalaisen Creed-yhtyeen vuonna 2004 julkaistu kokoelma-albumi. Albumi sisältää kaikki yhtyeen Yhdysvalloissa julkaistut singlet.


title: Don Hewitt

text: Donald S. ”Don” Hewitt (14. joulukuuta 1922 – 19. elokuuta 2009) oli yhdysvaltalainen kaapelitelevisioyhtiö CBS Newsin pitkäaikainen toimittaja ja tuottaja, joka käynnisti muun muassa yhä toimivan "60 Minutes" -uutismakasiiniohjelman vuonna 1968. Hän opiskeli New Rochelle High Schoolissa ja New Yorkin yliopistossa.


title: Don Hewitt

text: Muita Hewittin luomia ohjelmia ovat muiden muassa "CBS Evening News" ja "See It Now" sekä maailman ensimmäinen televisioitu presidentinvaaliväittely Richard Nixonin ja John F. Kennedyn välillä . Hänet palkittiin saavutuksistaan kahdeksan kertaa Emmy-palkinnolla ja hänelle myönnettiin Peabody-palkinto vuonna 1988.


title: Don Hewitt

text: Hewitt julkaisi omaelämäkertansa nimellä "Tell Me a Story: Fifty Years and 60 Minutes in Television".


title: Rusokiilakylki

text: Rusokiilakylki ("Trigonostigma espei") on aasialainen kala ja samoin kuin kiilakylki, suosittu akvaariokala.


title: Rusokiilakylki

text: Rusokiilakylki kasvaa noin 4 cm pitkäksi. Sen yleisväri on punasävyinen, jopa oranssi. Kyljessä on musta kuvio, kapeampi ja kulmikkaampi kuin kiilakyljellä.


title: Rusokiilakylki

text: Rusokiilakylkiä elää luonnossa Thaimaassa ja Kambodžassa.


title: Rusokiilakylki

text: Rusokiilakylki on parvikala, joita suositellaan pidettäväksi ainakin kuusi kappaletta yhdessä. Kuitenkin rusokiilakylki on näyttävimmillään kun niitä on yli 10-15 kalaa. Kalat eivät pysy tiiviinä parvena, vaan saattavat levitä ympäri akvaariota.


title: Willi Stoph

text: Willi Stoph (7. heinäkuuta 1914 – 13. huhtikuuta 1999) oli Saksan demokraattisen tasavallan (DDR) pääministeri vuosina 1964–1973 ja 1976–1989 sekä presidentti vuosina 1973–1976.


title: Willi Stoph

text: Willi Stophin isä kuoli ensimmäisessä maailmansodassa. Vuonna 1928 Stoph liittyi Saksan kommunistiseen nuorisojärjestöön ja vuonna 1931 Saksan kommunistiseen puolueeseen. Willi palveli Wehrmachtissa vuosina 1935–1937 ja uudestaan toisessa maailmansodassa vuosina 1940–1945, hän sai toisen luokan rautaristin.


title: Willi Stoph

text: Stoph kävi keskusteluja Saksan liittokanslerin Willy Brandtin kanssa vuonna 1970. Tämä oli ensimmäinen kerta kun Saksan liittotasavalta ja DDR neuvottelivat keskenään. Stoph erosi pääministerin paikalta Sosialistisen yhtenäisyyspuolueen (SED) yksinvallan murentuessa marraskuun 1989 alussa.


title: Ähtärin junaturma

text: Ähtärin junaturma tapahtui rataosalla Haapamäki–Seinäjoki jatkosodan aikana 5. elokuuta 1942 Ähtärissä. Saksalaisia sotilaita kuljettanut juna ajoi korjattavana olleelle rataosuudelle ja suisui raiteilta. Turmassa kuoli heti 26 sotilasta.


title: Ähtärin junaturma

text: Sotilasjuna oli niin sanottu aavejuna, joka oli aikataulujen ulkopuolella. Salaisena pidetty juna kuului Suomen ja Saksan väliseen joukkojen ja materiaalin järjestelysopimukseen, joka oli voimassa syksystä 1940 lähtien. Onnettomuutta epäiltiin myös sabotaasiksi sen tapahtumisen jälkeen, eikä tapaturmaa uutisoitu.


title: Ähtärin junaturma

text: Suomalainen topparoikka oli korjaamassa rataa Sappion rautatiesillalta Ähtäriin päin. Saksalainen sotilasjuna ajoi korjattavalle rataosuudelle ilman ennakkoon ilmoitettua aikataulua. Se oli viemässä lomalle meneviä saksalaissotilaita Hangon satamaan. Topparoikka oli irrottanut toisen raiteen pölkkyjä, kun junan äänet alkoivat kuulua. Mitään ei enää ollut tehtävissä, ja juna suistui radalta kohtalokkain seurauksin. 26 saksalaista sotilasta kuoli heti, kun taas 22 sai vaikeita vammoja ja 53 lieviä.


title: Ähtärin junaturma

text: Paikalle tuli kunnanlääkäri ja kaksi lääkintälottaa, mutta saksalaiset ilmoittivat, että heidän omat lääkintämiehensä hoitavat pelastustyöt. Pahiten loukkaantuneista kymmenkunta vietiin Seinäjoelle sairaalaan.


title: Ähtärin junaturma

text: Onnettomuutta tutki Vaasan läänin lääninrikospoliisi. Asia meni oikeuteen, jossa ratamestari tuomittiin sakkoihin ja korjausryhmän johtaja lyhyeen vankeuteen. Lisäksi he joutuivat korvaamaan valtiolle todetut vahingot. Käräjäoikeuden päätöksestä valitettiin Vaasan hovioikeuteen huhtikuussa 1943, mutta Ähtärin junaturman asiapapereita ei ole hovioikeudessa. Saksan ja Suomen sotaveljeys päättyi keväällä 1944.


title: Ähtärin junaturma

text: Onnettomuuden osasyynä oli se, että kiskojen vaihtotyö vei luultua enemmän aikaa. Ratatyömiehet olivat arvioineet tehtävän vaativan vähemmän aikaa, eikä topparoikka ollut saanut mitään tietoa saksalaissotilaiden junan aikataulusta.


title: Ähtärin junaturma

text: Lähelle onnettomuuspaikkaa Ähtärin Sappiolla paljastettiin 5. elokuuta 2017 Ähtärin junaturman muistomerkki, jossa on osia vanhoista ratakiskoista ja erään vanhan veturin voimaniisrtokappaleita. Muistomerkki pystytettiin Ähtäri-seuran aloitteesta.


title: Aasianmutakala

text: Aasianmutakala ("Misgurnus anguillicaudatus") on matomainen aasialainen kala, jota pidetään joskus akvaarioissa, vaikka se kasvaa melko suureksi ja vaatii paljon tilaa.


title: Aasianmutakala

text: Aasianmutakala kasvaa 20 cm pitkäksi. Se on matomainen, harmaan- tai ruskeankirjava ja sillä on pienet viikset. Kalan väritys vaihtelee paljon.


title: Aasianmutakala

text: Aasianmutakaloja elää luonnossa Burmassa, Koilis-Aasiassa ja Kiinan pohjois- ja keskiosissa.


title: Aasianmutakala

text: Aasianmutakala tarvitsee hienon hiekkapohjan. Se viettää pitkiä aikoja pohjaan kaivautuneena. Se on taitava kiemurtelemana pienistäkin aukoista, joten akvaariossa pitää olla tiivis kansi.


title: Aasianmutakala

text: Aasianmutakala ei ole tarkka veden laadun suhteen, ja elää lämpötiloissa 10 ja 25 asteen välillä. Se elää pitempään viileämmässä vedessä, jopa 20-vuotiaaksi. Aasianmutakala syö luonnossa matoja ja hyönteisiä, akvaariossa kaikenlaista pohjaan vajoavaa ruokaa kuten pohjatabletteja.


title: Touhunuoliainen

text:
Touhunuoliainen ("Botia rostrata") on aasialainen kala, jota pidetään myös akvaarioissa sukulaistensa tiikerinuoliaisen ja verkkonuoliaisen tapaan. Touhunuoliaisia elää luonnossa Intian ja Bangladeshin vuoristopuroissa.
Touhunuoliainen on pitkulainen kala, jossa on vaalealla pohjalla tummia raitoja ja pienet viikset. Raitakuvio muuttuu nuoren kalan aikuistuessa. Touhunuoliainen voi kasvaa luonnossa 20 cm pitkäksi.


title: Touhunuoliainen

text: Touhunuoliainen pärjää parhaiten melko hämärässä akvaariossa, jossa on hieno hiekkapohja ja piilopaikkoina esimerkiksi juurakkoja. Se vaatii parven, mieluiten noin 6 yksilöä. Päiväsaikaan touhunuoliaiset liikkuvat eri puolilla akvaariota mm. etsimässä syötävää, esimerkiksi kotiloita. Syödessään ne saavat aikaan napsuvaa ääntä, joka saattaa kuulua akvaarion ulkopuolellekin.


title: Zagreus

text:
Zagreus oli kreikkalaisessa mytologiassa alkujaan metsästykseen liitetty manalan jumala, joka myöhemmässä traditiossa yhdistettiin Dionysokseen varsinkin orfilaisuuden piirissä. Tällöin Zagreusta pidettiin Zeuksen ja Persefonen poikana, joka oli syntynyt Zeuksen vieteltyä jäljemmän käärmeen hahmossa.
Kun Zeus suosi poikaansa ja suunnitteli tekevänsä tästä seuraajansa, mustasukkaisen Heran yllytyksestä titaanit kaappasivat lapsen, repivät hänet kappaleiksi ja söivät hänet. Vain hänen sydämensä säästyi, jonka Pallas Athene vei Zeuksen luokse. Zeus ensin nieli sydämen ja tarjoili sen juomana Semelelle, joka teki tämän raskaaksi. Tulos oli Dionysos, Kahdesti syntynyt.


title: Zagreus

text: Zagreus ja Sabazios olivat kaksi tärkeintä Dionysoksesta käytettyä nimeä Kreikan pohjoispuolella. Ne edustivat jumalan reinkarnaatioita tulessa (Zagreus) ja auringossa (Sabazius).


title: Jari Vekkilä

text: Jari Vekkilä (s. 4. marraskuuta 1975) on suomalainen koripalloilija. Hän edusti kaudella 2007–08 Korisliigassa pelaavaa KTP-Basket:ia ja toimi joukkueensa kapteenina. Hän on pelipaikaltaan takamies ja pituutta hänellä on 192 cm. Vekkilän kasvattajaseura on Karkkilan Urheilijat.


title: Jari Vekkilä

text: Pääsarjatasolla Vekkilä debytoi syksyllä 1994. KTP:n lisäksi hän on pelannut Forssan Alussa ja Namika Lahdessa. Ammattilaisena Vekkilä pelasi Saksan Bundesliigassa ja Bambergin joukkueessa kaudet 1997-99. Hänellä on tilillään myös 24 miesten maaottelua. Vekkilä lukeutuu korisliigan konkareihin, sillä hän pelaa jo peräti 12. kauttaan pääsarjatasolla.


Framing Armageddon: Something Wicked Part 1 on yhdysvaltalaisen metalliyhtye Iced Earthin yhdeksäs studioalbumi, joka julkaistiin 11. syyskuuta 2007.


title: Framing Armageddon: Something Wicked Part 1

text: Kaikki kappaleet säveltänyt ja sanoittanut Jon Schaffer, ellei toisin mainittu.


title: Pekkalan kartano

text: Pekkalan kartano on Joensuun Sirkkalassa, Pielisjoen rannalla sijaitseva kartanotyyppinen rakennus pihapiireineen. Kaupungin omistamalla kartanoalueella on runsaasti vanhoja asuin- ja maatilarakennuksia ja kaunis puistomainen metsäympäristö.


title: Pekkalan kartano

text: Kauppaneuvos Petter Parviainen rakennutti kartanon vuonna 1881 kesähuvilaksi. Vuonna 1914 Cederbergit ostivat kartanon. Vuonna 1920 se muuttui Oy Kaukas Ab:n konttoriksi. Joensuun kaupunki hankki alueen omistukseensa 1977.


title: Pekkalan kartano

text: Pekkalassa toimii Pekkalan lasten ja nuorten kuvataideoppilaitos, ja osa rakennuksista on asuinkäytössä. Alueella asuu taiteilijoita ja sitä kutsutaan "taiteilijareservaatiksi".


title: Pekkalan kartano

text: Pekkala on Joensuun kaupungin suojelukohde. Sen aluekokonaisuuksia ei saa rikkoa, ja niiden luonne on lisärakentamista ja korjauksia tehtäessä pyrittävä säilyttämään.


title: Penttilän saha

text: Penttilän saha on Joensuussa Pielisjoen rannalla Penttilässä toiminut saha.


title: Penttilän saha

text: Sahan perusti vuonna 1871 Gustaf Cederberg yhdessä Petter Parviaisen kanssa. Saha paloi 1896, mutta se rakennettiin uudelleen.


title: Penttilän saha

text: Vuonna 1916 Cederbergit päättivät keskittää kaiken sahaustoiminnan uudistettavalle Penttilän sahalle ja lopettaa samalla Karsikon ja Pekkalan sahat Joensuussa. Uusi Penttilän saha otettiin käyttöön 1918, ja se oli valmistuessaan Pohjoismaiden suurin sahalaitos.


title: Penttilän saha

text: Johtaja Väinö Cederbergin kuoli 1917 ja vuonna 1920 Penttilän saha myytiin Kaukas Fabrikille. Saha siirtyi 1924 Repola Wood Ltd:lle ja sitä laajennettiin voimakkaasti 1920-luvulla.


title: Penttilän saha

text: Toisen maailmansodan jälkeen Penttilän sahan omistajaksi tuli Rauma-Repola Oy. Sahan toiminta jatkui vuoteen 1988 saakka. Sen lähes tyhjillään olleet rakennukset paloivat 1996.


title: Penttilän saha

text: Sahan alueen omistaa Joensuun kaupunki, joka rakentaa entisen sahan paikalle asuin- ja liiketiloja.


title: Penttilän saha

text: Alueella on Penttilän hovi, joka on Penttilän sahan isännöitsijän kaksikerroksinen puinen asuinrakennus vuodelta 1875.


title: Earl Boen

text: Earl Boen (s. 7. marraskuuta 1945 New York, New York, Yhdysvallat) on yhdysvaltalainen näyttelijä, joka tunnetaan parhaiten tohtori Peter Silbermanin roolista elokuvissa "Terminator – tuhoaja", "Terminator 2 – Tuomion päivä" ja "".


title: Earl Boen

text: Boen kiinnostui näyttelemisestä 13-vuotiaana ja päätyi näyttelemään teatterissa noin kymmenen vuotta myöhemmin. Hän esiintyi ensi kerran televisiossa vuonna 1972 ja on tämän jälkeen esiintynyt lukuisissa televisiosarjoissa, elokuvissa ja mainoksissa. Boen on tehnyt myös äänirooleja 1980-luvulta lähtien animaatioihin ja videopeleihin, kuten "Jetsonit", "The Pirates of Dark Water", "Batman", "Animaaniset", "Hämähäkkimies", "Zorro", "", "X-Men Legends" ja "Kim Possible". Hän on ollut vuodesta 2003 lähtien osittain eläkkeellä näyttelemisestä ja tehnyt satunnaisia rooleja.


title: Earl Boen

text: Boen oli naimisissa Carole Keanin kanssa vuodesta 1970 lähtien aina vuoteen 2001 asti, jolloin Carole kuoli syöpään.


title: Aaronin sauva

text: Aaronin sauva on yksi niistä kahdestatoista sauvasta, jotka edustivat Raamatun kertomuksessa israelilaisia heimoja. Vaikka israelilaisten ilmestysmajassa olleet sauvat olivat kuivia, tämä yksi versoi.


title: Aaronin sauva

text: Aaron oli Leevin sukua. Hän oli Mooseksen veli ja toimi tämän oikeana kätenä, koska hän oli puhetaitoinen mies. Herra nimitti Aaronin ensimmäiseksi ylipapiksi. Aaronin luonne ei ollut luja eikä kestävä, ja hänet mainitaankin useita kiertoja Siinain vaelluksen aikana sattuneiden tapausten yhteydessä.


title: Aaronin sauva

text: Neljännen Mooseksen kirjan luvuissa 16–17 mainitaan kertomus lehtiä, kukkia ja kypsiä manteleita versovasta sauvasta. Jumala antoi sauvan versoa, ja siihen ilmestyi silmuja, puhjenneita kukkia ja kypsiä manteleita. Tällä ihmeteolla ja sen kautta Jumala vahvisti Aaronin ylipapillisen kutsun uudelleen.


title: Aaronin sauva

text: Puusta irrotettua oksaa ja sen versomista pidettiin suurena Jumalan tekemänä ihmeenä, jonka tarkoitus oli saada Israelin kansa lopettamaan napinansa johtajiaan Moosesta ja Aaronia vastaan.


title: Aaronin sauva

text: Aaronin sauva päätyi hänen kuoltuaan Liitonarkkiin, jossa sitä säilytettiin. Aina kun kuninkaita kruunattiin Jerusalemin temppelissä, ylimmäinen pappi ojensi sauvan kuninkaan käteen symboloimaan sitä että tämä oli yhtä lailla pappi kuin hallitsija.


title: Agape (kristinusko)

text: Agape tarkoittaa jumalallista rakkautta, Jumalan vaikuttamaa rakkautta. Se on kristinuskon oppien mukaan rakkauden korkein muoto.


title: Agape (kristinusko)

text: 1. Korinttilaiskirjeen luvussa 13 luetellaan agape-rakkauden ominaisuudet:Agape-rakkauden tarkoitus on saada ihmiset toimimaan Jumalan mielenmukaisella tavalla ja saada ihmiset kuuliaisiksi Jumalan sanalle ja tahdolle. Pyhä Henki vaikuttaa ihmisissä jumalallista agape-rakkautta, jota Jumala on vuodattanut ihmisten sydämiin.


title: Michael Gough (ääninäyttelijä)

text: Michael Gough (s. 3. joulukuuta 1956 San José, Kalifornia) on yhdysvaltalainen ääninäyttelijä.


title: Michael Gough (ääninäyttelijä)

text: Gough opiskeli näyttelemistä Santa Barbaran yliopistossa ja siirtyi pian näyttelemään teatterin pariin, jonka aikana hänet palkittiin neljä kertaa Drama-Logue-palkinnolla ja kaksi kertaa Robby-palkinnolla. Sittemmin Gough siirtyi ääninäyttelemisen pariin ja esiintyi radiossa, sekä mainoksissa. 1980-luvun lopulta lähtien hän on ollut vakituisesti animaatioiden ja videopelien parissa, joista ensimmäinen merkittävä äänirooli oli Nalle Puhin uudet seikkailut -piirrossarjassa Myyrän äänenä korvattuaan Howard Morrisin.


title: Michael Gough (ääninäyttelijä)

text: Vuonna 1996 Gough korvasi Rob Paulsenin Rafaellona Turtles – mutanttikilpikonnat -piirrossarjan viimeisellä tuotantokaudella ja vuotta myöhemmin hän sai ensimmäisen pääroolin ääninäytellessään Zorroa vuoden 1997 Zorron piirrossarjassa. Sittemmin Gough on tehnyt useimmiten vierailevia äänirooleja piirrossarjoihin, kuten Pilipalipilotit, James Bond Junior, Varjoankka, Hopon poppoo, Timon ja Pumba, Tosi viilee haamujengi, Mikin klubi, Justice League, The Grim Adventures of Billy & Mandy ja Ben 10. Lisäksi hän on lainannut ääntään useisiin videopeleihin muun muassa Diablo, Diablo II, Diablo III, Silent Hill, , , Resident Evil 4 ja .


title: Kivisten ja Sorasten uudet seikkailut

text: Kivisten ja Sorasten uudet seikkailut () on yhdysvaltalainen Hanna-Barberan tuottama piirrossarja. Siitä tehtiin yhteensä 17 jaksoa, jotka esitettiin alun perin Yhdysvalloissa vuonna 1979 NBC:llä. Suomessa sarjaa esitettiin MTV3:lla vuonna 2006.


title: Kivisten ja Sorasten uudet seikkailut

text: 1. tuotantokausi


title: Kivisten ja Sorasten uudet seikkailut

text: 2. tuotantokausi


title: Jouhki

text: Jouhki voi tarkoittaa seuraavaa:


title: EMV

text: EMV voi tarkoittaa ainakin seuraavia asioita:


title: SMK

text: SMK tai Smk tarkoittaa seuraavia asioita:


title: Thomé

text: Thomé on muun muassa seuraavien henkilöiden sukunimi:


title: Sonderweg

text: Sonderweg ("erillistie") on kiistanalainen historiantutkimuksen näkökanta, jonka mukaan Saksan historiallinen kehitys poikkesi Länsi-Euroopasta jo viimeistään Saksan keisarikunnasta alkaen, ja natsien hallinto oli tulosta tästä erilliskehityksestä.


title: Sonderweg

text: Sonderwegin käsite luotiin Saksassa jo 1800-luvun alkupuolella, jolloin sillä kuvattiin Preussin ja muiden saksalaisvaltioiden vastakkaisuutta Ranskan suuren vallankumouksen aiheuttamille ”rappioilmiöille”. Vahvan monarkian, armeijan, autoritäärisyyden ja henkisten arvojen nostamisen materiaalisten arvojen yläpuolelle katsottiin erottavan Saksan Länsi-Euroopasta ja nostavan sen suurvallaksi. Tällöin käsitteellä oli positiivinen arvolataus.


title: Sonderweg

text: Negatiivisen mielleyhtymän käsite sai vasta toisen maailmansodan jälkeen, jolloin etenkin vasemmistoliberaalit historioitsijat alkoivat käyttää käsitettä kuvaamaan natsihallintoon johtanutta kehitystietä, joka heidän mukaansa oli nähtävillä jo ennen ensimmäistä maailmansotaa. Saksan keisarikunnan erillispiirteiksi Ranskaan ja Yhdistyneeseen kuningaskuntaan verrattuna on esitetty muun muassa porvariston heikkoutta, voimakasta aatelia, voimakasta virkamiehistöä, onnistuneesti ylhäältä päin toteutettuja reformeja ja modernisaation ja kansalaisyhteiskunnan kehityksen jäämistä kaiken kaikkiaan puolittaiseksi. Monet konservatiiviset historioitsijat ovat sodan jälkeen torjuneet erillistienäkemyksen (ja esimerkiksi siihen kuuluvan väitteen porvariston heikkoudesta) ja esittäneet Saksan olleen olennaisilta osin samanlainen muun Länsi-Euroopan kanssa ja natsihallinnon ainoastaan poikkeama, jonka syitä ei voi löytää ajallisesti ensimmäisen maailmansodan loppua kauempaa.


title: Niittysinisiipi

text: Niittysinisiipi ("Polyommatus semiargus") on Etelä-Suomessa yleinen sinisiipi, jolla ei ole oransseja täpliä takasiipien alapinnoilla. Kooltaan se on suurehko tai keskikokoinen lajiryhmässään, siipien kärkiväli on noin kolme senttiä.


title: Niittysinisiipi

text: Koiras on päältä melko tumman violetinsininen. Siipien ulkoreuna on leveälti mustahko ja tumman alueen raja on häipyvä. Naaraan siipien yläpinnat ovat tasaisen suklaanruskeat, usein tyvestä sinihärmäiset. Molemmilla sukupuolilla siipiripset ovat valkoiset. Siipien alapinta on vaaleanruskea, tyvestä sinihärmäinen ja ulompana sekä etu- että takasiiven poikki kulkee mustien, valkoreunaisten täplien rivi. Siipien keskivaiheilla on siiven poikkisuunnassa venyneet mustat, valkoreunaiset keskitäplät. Huomattavana tuntomerkkinä siipien alapinnoilla ei ole lainkaan oranssia väriä. Siipiväli 24–34 mm.


title: Niittysinisiipi

text: Niittysinisiipeä tavataan Pohjois-Afrikasta Euroopan ja Keski-Aasian poikki Pohjois-Kiinaan ja Koreaan. Suomessa laji on varsin yleinen ja pohjoisimmat havainnot ovat Kittilän korkeudelta. Perhoset lentävät yhtenä sukupolvena kesäkuun alusta elokuun alkuun huipun ollessa heinäkuun alussa.


title: Niittysinisiipi

text: Niittysinisiiven elinympäristöjä ovat runsaskukkaiset kosteat niityt, metsäteiden reunat ja tuulelta suojaiset rannat. Koiraat aikuistuvat hieman ennen naaraita ja etsivät naaraita toisaalta lennellen ympäriinsä, toisaalta tähyillen kasvien päältä. Molemmat sukupuolet käyvät ahkerasti kukilla ja perhosten määrä on kasvaa kohti elinpaikan kukkaisimpia paikkoja. Myös parittelu tapahtuu usein näkyvästi kukinnolla.


title: Niittysinisiipi

text: Naaras laskee munat yksitellen hernekasvien kukintoihin ja toukat kuoriutuvat noin viikossa. Toukat syövät kukkia sekä kehittyviä hedelmystöjä ja myrmekofiileinä ovat muurahaisten hoitamia. Laji talvehtii toukkavaiheessaan. Keväällä toukka syö vielä noin kuukauden ennen koteloiumista. Kotelovaihe kestää noin kaksi viikkoa.


title: Niittysinisiipi

text: Niittysinisiiven toukat syövät hernekasveja, esimerkiksi apiloita ("Trifolium").


title: Diskos

text: D-Kiekko on jyväskyläläinen jääkiekkoseura, joka pelaa kaudella 2017–2018 Suomen kolmanneksi korkeimmalla sarjatasolla Suomi-sarjassa.


title: Diskos

text: Seuratoiminnan juuret juontavat jo 1960-luvun loppuun. Tuolloin Jyväskylän Pallokerho otti jääkiekon lajikseen. 1970-luvun alussa seura kuitenkin luopui jääkiekosta ja jääkiekkotoiminta siirtyi Jyväskylän Tovereille eli JyTo:lle. Vuonna 1974 JyTo kuitenkin lakkautti jääkiekkojaostonsa ja tuolloin toiminta jatkui Jyväskylän Lohen alaisuudessa. Vuonna 1990 Lohen kiekkoilijat erkanivat emoseurasta ja perustivat uuden jääkiekon erikoisseuran, joka sai nimen Lohi-Kiekko. Uusi seura pelasi Jääkiekon II-divisioonassa.


title: Diskos

text: Vuonna 1993 Lohi-kiekon nimi vaihdettiin Diskokseksi. Joukkue nousi jääkiekon I-divisioonaan vuonna 1995. Ennen vuosituhannen vaihdetta Diskos saavutti parhaat tuloksensa ollen kaudella 1998–1999 runkosarjan neljäs ja kaudella 1999–2000 runkosarjan kolmas. Kyseisellä kaudella Diskos eteni jopa liigakarsintoihin asti. Joukkue kuitenkin heikkeni talousvaikeuksien takia nopeasti seuraavien vuosien aikana ja Diskos putosi Suomi-sarjaan kauden 2001–2002 päätteeksi. Kaudet 2002–2004 joukkue pelasi Suomi-sarjassa, kunnes alamäki huipentui seuran konkurssiin vuonna 2004.


title: Diskos

text: 2010 Diskoksen edustusjoukkue perustettiin uudelleen, aloittaen samana vuonna III divisioonasta. Joukkue nousi syyskaudella II divisioonaan ja pelasi kevätkaudella Suomi-sarjan jatkokarsinnassa, häviten kuitenkin Nokian Pyrylle. Seuraavalla kaudella (2011–2012) joukkue voitti syyskaudella II-divisioonalohkonsa, pelasi kevätkaudella Suomi-Sarjan karsintalohkossa ja lopulta nousi Suomi-Sarjaan voittamalla jatkokarsinnassa Peltosaaren Nikkarit. Visiitti Suomi-sarjassa jäi kuitenkin yhteen kauteen, kaksi seuraavaa kautta kuluivat jälleen II-divisioonassa. Kauden 2014–2015 päätteeksi joukkue nousi uudestaan Suomi-sarjaan.


title: Diskos

text: Vanhan Diskoksen raunioille syntyi vuonna 2004 D-Kiekko, jonka Suomen jääkiekkoliitto pudotti kaudeksi 2004–2005 Suomen viidenneksi korkeimmalle sarjatasolle eli III-divisioonaan. D-Kiekko nousi kauden päätteeksi ylemmälle sarjatasolle ja pelasi kaudella 2005–2006 II-divisioonassa. Nousujohdanne jatkui, ja seura nousi Suomen kolmanneksi korkeimmalle sarjatasolle Suomi-sarjaan.


title: Diskos

text: Seura pelasi Suomi-sarjassa kaksi seuraavaa kautta. Kaudella 2006–2007 D-Kiekko sijoittui etelälohkon kuudenneksi eli viimeistä edelliseksi, mutta ei pudonnut sarjan laajentumisen takia. Kaudella 2007–2008 joukkue pärjäsi selvästi paremmin ja oli lopulta Suomi-sarjan kahden parhaan joukkueen joukossa voittaen Suomi-sarjan mestaruuden.


title: Diskos

text: Kauden päätteeksi seura selvisi yhdessä oululaisen Kiekko-Laserin kanssa Mestis-karsintoihin, joissa oli jaossa kaksi Mestis-paikkaa. Mestis-joukkue Kotkan Titaanit voitti sarjan selvästi ja säilytti paikkansa, K-Laser oli yhtä selvästi karsintojen viimeinen. Toisesta Mestis-paikasta käytiin tasaisempi taistelu, sillä D-Kiekko päätyi tasapisteisiin Kirkkonummen Salamoiden kanssa. 26. maaliskuuta 2008 pelattiin uusintaottelu Kirkkonummella. Uusintaottelu päättyi D-Kiekon jatkoaikavoittoon 3–4 joukkueen kapteenin Pirkka Lahtisen tehdessä voittomaalin ajassa 66.34. D-Kiekko nousi takaisin Mestikseen kaudeksi 2008–2009. Seura jatkoi JYPin omistuksessa nimellä D Team. Uudelleen perustetun Diskoksen noustua kaudeksi 2015–2016 Suomi-sarjaan eriytettiin joukkueen toiminta lisenssiehtojen mukaisesti omaksi yhdistyksekseen, joukkueen nimeksi vaihdettiin jälleen D-Kiekko.


title: Lohi-Pesis

text: Jyväskylän Lohi, myöhemmin Lohi-Pesis, on jyväskyläläinen pesäpallon erikoisseura, joka on perustettu vuonna 1924. Lohi on pelannut miesten puolella ylimmällä sarjatasolla muun muassa 1970-luvulla. Lisäksi sillä on TUL:n mestaruuksia.


title: Lohi-Pesis

text: Lohi luopui keväällä 2014 miesten suomensarjan paikastaan. Syksyllä 2014 seura ilmoitti hakevansa kaudelle 2015 paikkaa suomensarjasta, mieluiten itälohkosta nimellä Jyväskylän Lohi.


title: Lippulinna

text: Lippulinna on suurina juhlapäivinä käytetty yleismaailmallinen juhlatapa.


title: Lippulinna

text: Lippulinnan muodostaa suuri määrä kantolippuja, jotka järjestetään kolmi- tai nelijonoon. Mikäli mukana on kansallislippuja ne kulkevat ensimmäisessä rivissä. Seuraavissa riveissä tulevat joukko-osastojen liput ja järjestöliput arvojärjestyksessä.


title: Lippulinna

text: Lippulinnaa käytetään yleensä suurissa juhlatilaisuuksissa. Esimerkiksi vapunpäivän juhlintaan liittyviin kulkueisiin ja juhlatilaisuuksiin liittyy usein lippulinna.


title: Kaarinuoliainen

text: Kaarinuoliainen ("Yasuhikotakia morleti", vanh. "Botia morleti", syn. "Botia horae") on aasialainen kala, jota pidetään myös akvaariossa.


title: Kaarinuoliainen

text: Kaarinuoliainen voi kasvaa 10 cm pitkäksi. Se on pohjaväliltään tasaisen harmaanruskea. Selkärankaa pitkin kulkee musta juova, ja pyrstön tyvessä on musta kaari. Pyrstö on läpikuultava, mustapilkullinen, vatsapuolen evät punaiset.


title: Kaarinuoliainen

text:
Luonnossa kaarinuoliaisia esiintyy Thaimaan Mekong-joessa ja siihen yhteydessä olevissa vesistöissä.
Kaarinuoliaisille sopii akvaario, jossa on hienojakoinen hiekkapohja ja paljon piilopaikkoja kasvien ja juurakoiden alla. Ne syövät luonnossa nilviäisiä ja akvaariossa kernaasti sinne eksyneet kotilot. Kaarinuoliainen on vilkas ja melko aggressiivinen laji eikä sovi seura-akvaariossa kovin rauhallisten kalojen seuraan. Kaarinuoliaisia pitäisi olla ainakin viiden yksilön parvi, jotta reviirikiistat ja aggressiot jakautuisivat tasaisesti eikä heikointa yksilöä kiusattaisi hengiltä.


title: Siaminpiikkisilmä

text: Siaminpiikkisilmä ("Pangio myersi" ) on Kaakkois-Aasian joissa ja järvissä tavattava kala, joka on saanut nimensä pienistä silmien alla olevista piikeistä, jotka voi tarvittaessa kääntää ulospäin. Se on suosittu akvaariokala samoin kuin pienempi sukulaisensa piikkisilmä ("Pangio kuhlii").


title: Siaminpiikkisilmä

text: Siaminpiikkisilmä on noin 10 cm:n pituinen matomainen kala, joka kasvaa selvästi pönäkämmäksi kuin muut piikkisilmät. Sen vartalossa vuorottelevat leveät tummanruskeat ja ohuet vaaleanruskeat raidat. Sukupuolierot ovat lähes olemattomat, mutta terve täysikasvuinen naaras on koirasta pulskempi.


title: Siaminpiikkisilmä

text: Siaminpiikkisilmä on kotoisin Mekong-joen vesistöstä ja muualta Thaimaan kaakkoisosasta.


title: Siaminpiikkisilmä

text: Siaminpiikkisilmät piileksivät joskus päiväkausia pohjahiekkaan kaivautuneina, koloissa tai juurakoiden ja kasvien alla. Pehmeä pohjamateriaali on niille hyväksi.


title: Siaminpiikkisilmä

text: Siaminpiikkisilmät pitävät lämpimästä (24–30-asteisesta) ja pehmeästä vedestä. Ne syövät vain pohjaan painunutta ruokaa.


title: Mestis-kausi 2004–2005

text: Kausi 2004–2005 oli jääkiekon Mestiksen 5. kausi. Runkosarja alkoi 16. syyskuuta 2004 ja päättyi 10. maaliskuuta 2005. Sarjassa pelattiin nelinkertainen runkosarja. Uutena joukkueena sarjaan oli noussut Joensuun Jokipojat, joka korvasi Suomi-sarjaan pudonneen Hyvinkään Ahmat.


title: Mestis-kausi 2004–2005

text: NHL:n työsulun myötä Mestiksessä pelasi kaudella 2004–2005 myös NHL-vahvistuksia, kun Kimmo Timonen, Sami Kapanen ja Adam Hall pelasivat KalPassa.


title: Mestis-kausi 2004–2005

text: Hallitsevana mestarina kauteen lähti KalPa, joka onnistui myös uusimaan mestaruutensa. Kauden jälkeen KalPa nostettiin SM-liigaan, koska liigan joukkuemäärää kasvatettiin seuraavaksi kaudeksi neljääntoista. KalPa teki pudotuspeleissä historiaa voittamalla kaikki ottelunsa. Runkosarjan pistepörssin voitti KalPan Tomi Mustonen.


title: Mestis-kausi 2004–2005

text: Kahdeksan parasta pudotuspeleihin, kaksi heikointa Mestiskarsintaan Suomi-sarjan parhaiden kanssa.


title: Mestis-kausi 2004–2005

text: "Mestiksen runkosarjan lopullinen pistepörssi"


title: Mestis-kausi 2004–2005

text:
"Mestiksen Playoffien lopullinen pistepörssi"
Mestiksen karsintasarjaan osallistuivat sarjan kaksi viimeistä, Jokipojat ja FPS, sekä Suomi-sarjan kaksi parasta SHT ja HeKi. Neljän joukkueen kesken pelattiin kaksinkertainen sarja.


title: Mestis-kausi 2004–2005

text: FPS ja Jokipojat säilyttivät paikkansa Mestiksessä.


title: TV1 Kansainvälinen musiikki

text: TV1:n Kansainvälinen musiikki oli Yleisradion TV1:een vuonna 1993 perustettu kahden tuottajan, Aarno Cronvallin ja Erkki Pohjanheimon, tuotantoryhmä. Itsenäinen tuotantoryhmä perustettiin ohjelmapäällikkö Aarre Elon alaisuuteen. Muusta viihteestä oli edelleen vastannut Ere Kokkosen vetämä TV1:n Taideohjelmien linja, jonkin aikaa Fiktio-ohjelmien osasto ja vuodesta 1994 Viihdeohjelmat. Kansainvälisen musiikin keskeisenä tehtävänä oli kehittää ja edistää kansainväliseen ohjelmavaihtoon ja myyntiin tarkoitettua ohjelmistoa TV1:ssä sekä vaikuttaa asiantuntemuksellaan TV1:n ulkomaisen musiikkiohjelmiston hankintaan. Tuotantoryhmä teki musiikkiohjelmia myös kotimaista lähetystoimintaa varten. Kansainvälinen musiikki edusti Yleisradion TV1:tä EBU:n (Euroopan yleisradioliitto) musiikkia käsittelevissä kokouksissa.


title: TV1 Kansainvälinen musiikki

text: Aarno Cronvall oli aikaisemmin toiminut toimituspäällikkönä ja tuottaja-ohjaajana , Erkki Pohjanheimo puolestaan tuottajana, ohjaajana ja toimituspäällikkönä.


title: TV1 Kansainvälinen musiikki

text: TV1:n Kansainvälisen musiikin toiminta jäi verraten lyhyeksi (1993–1995) TV1:n jatkuvissa organisaatiouudistuksissa.


title: Yuan T. Lee

text: Yuan Tseh Lee (, pinyin:Lǐ Yuǎnzhé, 19. marraskuuta 1936, Hsinchu) on taiwanilainen kemisti. Hän sai Nobelin kemianpalkinnon vuonna 1986 kemiallisen molekyylikinetiikan tutkimuksesta. Lee jakoi palkinnon Dudley R. Herschbachin ja John Charles Polanyin kanssa. Lee on ensimmäinen taiwanilaissyntyinen nobelisti.


title: Yuan T. Lee

text: Lee pääsi koulumenestyksensä ansiosta opiskelemaan Taiwanin kansalliseen yliopistoon ilman pääsykokeita. Lee sai suoritettua alemman korkeakoulututkinnon vuonna 1959. Maisteriksi hän valmistui Kansallisesta Tsing Hua yliopistosta 1961. Filosofian tohtoriksi Lee valmistui Kalifornian yliopistosta, Berkeleystä.


title: Yuan T. Lee

text: Tammikuussa 1967 Lee ja Herschbach aloittivat Harvardin yliopistossa tutkimaan vedyn ja kaksiatomisten emästen reaktioita. Vuonna 1974 hän palasi Berkeleyhin kemian professoriksi. Samana vuonna hänestä tuli Yhdysvaltain kansalainen.


title: Yuan T. Lee

text: Lee tutki mahdollisuutta kontrolloida reaktioenergiaa ja molekyylien suuntautumisen merkitystä reaktioihin. Lisäksi Lee oli kiinnostunut luonnon radioaktiivisuudesta.


title: Yuan T. Lee

text: Lee on jäsen useissa tiedeyhteisöissä kuten American Academy of Arts and Sciencesissä, Yhdysvaltain kansallisessa tiedeakatemiassa, kansainvälisessä tiedeakatemiassa ja Academia Sinicassa, jonka puheenjohtajana hän toimi 1994-2006, minkä takia hän joutui luopumaan Yhdysvaltain kansalaisuudestaan.


title: Todd Woodbridge

text: Todd Andrew Woodbridge (s. 2. huhtikuuta 1971 Sydney, Australia) on australialainen tennispelaaja. Hän aloitti ammattilaisuransa 1988 ja päätti sen 2005.


title: Todd Woodbridge

text: Woodbridge muistetaan parhaiten nelinpelin taitajana. Hän voitti kultaa Atlantan olympialaisissa 1996 ja hopeaa Sydneyssä 2000. Hän voitti lukuisia mestaruuksia muun muassa Wimbledonissa. Hänen pelitoveriensa joukossa ovat olleet Mark Woodforde ja Jonas Björkman. Hän kuului Australian Davis Cup -joukkueeseen.


title: Todd Woodbridge

text: Todd ja Natasha Woodbridge menivät naimisiin vuonna 1995. Parilla on vuonna 2000 syntynyt tytär ja vuonna 2002 syntynyt poika.


title: Mark Woodforde

text: Mark Raymond Woodforde (s. 23. syyskuuta 1965) on australialainen tennispelaaja. Hän tuli tunnetuksi nelinpelaajana; hänen pelitoverinaan oli usein Todd Woodbridge. Woodforde/Woodbridge-kaksikkoa alettiinkin tennispiireissä kutsua yhteisnimellä "The Woodies".


title: Mark Woodforde

text: Adelaidessa syntynyt Woodforde aloitti ammattilaisuransa 1984 ja vetäytyi vuonna 2000. Hän voitti nelinpelissä kultaa Atlantan kesäolympialaisissa 1996 ja hopeaa Sydneyssä 2000.


title: Mark Woodforde

text: Woodforde kuului Australian Davis Cup -joukkueeseen. Hän on vetäytymisensä jälkeen toiminut valmentajana.


title: Itä-Yhdysvaltain Grand Prix 1978

text: Yhdysvaltain Grand Prix 1978 oli Formula 1 -sarjan osakilpailu, joka ajettiin 1. lokakuuta 1978 Watkins Glenin radalla. Kilpailun voitti Carlos Reutemann.Itä-Yhdysvaltojen GP 1978 – F1-ruutu


title: Pilkkuimunuoliainen

text: Pilkkuimunuoliainen ("Gastromyzon scitulus") on aasialainen kalalaji, jota pidetään myös akvaarioissa. Luonnossa pilkkuimunuoliaisia tavataan Malesian Sarawakissa.


title: Pilkkuimunuoliainen

text: Pilkkuimunuoliainen kasvaa viisisenttiseksi. Kala on erikoisen muotoinen, tylppäpäinen ja muistuttaa rinnan kohdalta poikkileikkaukseltaan kirkonkelloa. Rintaevät ovat suuret ja pyöreämuotoiset, ja painautuvat pohjaa vasten. Pilkkuimunuoliaisessa on tummanruskealla pohjalla vaaleampia pilkkuja. Se sekoitetaan helposti lähilajeihin kuten helmi-imunuoliaiseen ("Gastromyzon ctenocephalus"), josta sen erottaa pyrstön ja evien kuvioinnin perusteella. Eteläamerikkalaiset partamonnit ("Ancistrus") ovat väritykseltään ja elintavoiltaan samantapaisia kaloja, jotka eivät kuitenkaan ole kovinkaan läheistä sukua.


title: Pilkkuimunuoliainen

text: Pilkkuimunuoliainen tarvitsee happipitoista vettä, joten voimakas virtaus on akvaario-oloissakin tärkeä. Voimakas valaistus tuottaa levää, jota kalat syövät. Pohjasoran tulisi olla pyöreämuotoista.


title: Helmi-imunuoliainen

text: Helmi-imunuoliainen ("Gastromyzon ctenocephalus") on aasialainen kala, jota pidetään myös akvaarioissa. Sitä on kutsuttu myös kampaimunuoliaiseksi, ja monien lähilajien tavoin myyty nimellä borneonimunuoliainen.


title: Helmi-imunuoliainen

text: Helmi-imunuoliainen kasvaa 4.5 cm pitkäksi. Se on tylppäpäinen ja muistuttaa rinnan kohdalta poikkileikkaukseltaan kirkonkelloa. Rintaevät ovat suuret ja pyöreämuotoiset, ja painautuvat pohjaa vasten. Helmi-imunuoliaisessa on tummanruskealla pohjalla vaaleampia pilkkuja. Selkä- ja pyrstöevissä pohjaväri on lähes musta, ja valkoiset pilkut muodostavat juovia. Sitä sekoitetaan helposti lähilajeihin kuten pilkkuimunuoliainen "Gastromyzon scitulus", josta sen erottaa pyrstön ja evien kuvioinnin perusteella.


title: Helmi-imunuoliainen

text: Eteläamerikkalaiset partamonnit ("Ancistrus") ovat väritykseltään ja elintavoiltaan samantapaisia kaloja, jotka eivät kuitenkaan ole kovinkaan läheistä sukua.


title: Helmi-imunuoliainen

text:
Luonnossa helmi-imunuoliaisia tavataan Borneon länsiosissa.
Kala tarvitsee happipitoista vettä, joten voimakas virtaus on akvaario-oloissakin tärkeä. Voimakas valaistus tuottaa levää, jota kalat syövät. Pohjasora saisi olla pyöreämuotoista.


title: Kanadan Grand Prix 1978

text: Kanadan Grand Prix 1978 oli Formula 1 -sarjan osakilpailu, joka ajettiin 8. lokakuuta 1978 ensimmäistä kertaa Circuit Île Notre-Damen radalla. Kilpailun voitti kanadalainen Gilles Villeneuve kotiradallaan.


title: Kanadan Grand Prix 1978

text: Villeneuve juhlisti voittoaan ruiskuttamalla palkintokorokkeella samppanjan sijasta paikallisten valmistamaa kanadalaista olutta isosta olutpullosta. Kylmän lokakuisen kelin takia hänellä oli yllään ajohaalarin päällä myös toppatakki.


title: Jari Kaarela

text: Jari Kaarela (s. 8. elokuuta 1958 Tampere) on suomalainen jääkiekkomaalivahti ja -valmentaja. Hän pelasi urallaan NHL:ssä ja SM-liigassa. Hänen edustamiaan seuroja olivat muun muassa HIFK ja Colorado Rockies.


title: Jari Kaarela

text: Pelaajauransa jälkeen Kaarela on toiminut maalivahtivalmentajana, viimeksi Venäjällä. Tällä hetkellä Kaarelan seura on Pietarin SKA. Ennen Ska:ta Kaarela valmensi Lokomotiv Jaroslavlissa ja Atlant Mytishchissä ja legendaarisessa Moskovan Tssk:ssa.


title: Jari Kaarela

text: Kaarela on kaikkien aikojen toinen suomalainen maalivahti NHL:ässä. Otteluita kertyi 5 Colorado Rockiesin paidassa. Muita seuroja Kaarelan Amerikan-vuosina olivat Indianapolis Checkers CHL, Fort Worth Texans CHL ja Muskegon Mohawks IHL.


title: Jari Kaarela

text:
Jari Kaarela on Ilveksen kasvatti ja on edustanut pelaajaurallaan Suomessa Sapkoa, Kiekkoreipasta, Kärppiä ja Helsingin Hifk:ta.
Kaarela on myös valmentanut Suomen maajoukkuetta kausina 1997–2003.


title: Jari Kaarela

text: Kaarela on urallaan voittanut SM-liigassa valmentajana muun muassa kultaa jokerit 1994, kultaa 1998 Hifk, hopeaa 1999 Hifk, Kultaa 2006 Hpk ja Hopeaa 2010 Hpk. Lisäksi palkintokaapista löytyy 4 pronssimitalia, kaikki HPK:sta.


title: Jari Kaarela

text:
Kaarelalla on myös MM-kisoista kaksi hopeaa ja kaksi pronssia. Lisäksi hänellä on olympialaisista pronssimitali Naganosta 1998.
KHL:ssä Kaarela on voittanut pronssia Lokomotiv jaroslavl, Tsska venäjän kultaa sekä KHL:n pronssia.


title: Jari Kaarela

text: Jari Kaarelalla on kaksi lasta. Helsingissä syntynyt Johanna on yleisurheilija joka edusti Helsingin Hifk:ta ja Hämeenlinnan Tarmoa. Helsingissä syntynyt Topi on aloittanut jääkiekon Helsingin Hifk.n kiekkokoulussa, mutta perheen muutettua Hämeenlinnaan hän siirtyi Hpk.hon joka on hänen kasvattajaseuransa. Muut seurat ovat tähän mennessä olleet Atlant Mytishchi, Moskovan Tsska ja Savonlinnan Sapko. "Pikku" kaakulla on Tsska.sta venäjän kultaa sekä Mhl-liigan hopeaa. Sääntöjen vuoksi hän ei voinut pelata Mhl liigan otteluita, mutta oli koko kauden joukkueen mukana.


title: Kynäkala

text:
Kynäkala ("Nannostomus eques", vanh. "Nannobrycon eques") on tetrakaloihin kuuluva kala.
Kynäkala kasvaa noin viisi senttiä pitkäksi. Sen pitkulaisessa vartalossa on kullanvärinen juova tummemmalla pohjalla. Kala ui tyypillisessä vinossa asennossa pää yläviistoon.


title: Kynäkala

text: Kynäkala on kotoisin Etelä-Amerikasta, Amazonin vesistöstä.


title: Kynäkala

text: Kynäkala on rauhallinen, jopa flegmaattinen parvikala, Parvessa tulisi olla vähintään 5–10 yksilöä. Kynäkala pitää suorista pystykasvuisista kasveista ja tummasta humuspitoisesta vedestä (mikä ei kuitenkaan ole välttämättömyys). Vesi ei saisi virrata kovin vuolaasti (vähän virtausta pitää olla), joten kynäkala ei sovi puroakvaarioihin. Kuitenkin riittävä suodatus tärkeää. Kynäkalat nukkuvat monista tetroista poiketen vedenpinnan tuntumassa. Yöväritys on kalpea. Saattaa hypätä ulos akvaariosta, jos siihen annetaan mahdollisuus, tai akvaariossa on kynäkaloja pelottavia suurempia kaloja, jotka ovat aktiivisia yöaikaan kynäkalojen nukkuessa. Akvaariolla tulisi olla kokoa ainakin 50–60 litraa, mieluiten yli 80 litraa. Lämpötilaksi suositellaan 23–29 °C, pH:ksi 6–7,8 ja kovuudeksi dGH 4–14.


title: Onnenpoika (Mikko Alatalon albumi)

text: Onnenpoika on suomalaisen laulajan Mikko Alatalon kuudes albumi. Se julkaistiin Finnscandian Hi-Hat-levymerkillä vuonna 1979.


title: Onnenpoika (Mikko Alatalon albumi)

text: Samaan aikaan kun Alatalo keräsi - Suomea kiertäen - tietoa ja kokemuksia Siirtomaa-Suomen laulusarjan loppuunsaattamista varten, hänen lauluntekijäkumppaninsa Harri Rinne koetti yhdistellä yhteiskunnallista otetta sisältävää sanomaa ja vuosikymmenien takaista kuplettiperinnettä toisiinsa. Näistä aineksista syntyi "Onnenpoika", Alatalon ensimmäinen todellinen kuplettilevy.


title: Onnenpoika (Mikko Alatalon albumi)

text: Muuten Finnscandia antoi Alatalolle vapaat kädet, mutta yhtiö ei tahtonut hyväksyä tämän omaa yhtyettä levylle. Laulajalle tämä oli kuitenkin tärkeää ja yhtye hyväksyttiin lopulta. Siihen kuuluivat: Heikki Hakola (rummut), Juuso Nordlund (basso), Raikku Nyyssönen (kitara) ja Mikon tuleva monivuotinen kumppani Masi Luoma (koskettimet). Soolokitarat soitti kuitenkin Janne Louhivuori.


title: Onnenpoika (Mikko Alatalon albumi)

text:
"Onnenpojan" kappaleista tunnetuin on Syksyn sävel-kupletti "Vesilasi, vessanavain, heiniä paali", jonka ansiosta - Alatalon kansansuosion lisäksi - albumi myi hyvin. Puhdasoppista Alatalo - Rinteen rautalankakuplettia edusti "Se on eldankaa". Samanhenkistä musiikkia he tulisivat tekemään 1980- ja 1990-luvuillakin.A-puoli
B-puoli


title: Joseph Beuys

text: Joseph Beuys (12. toukokuuta 1921 Krefeld, Saksa – 23. tammikuuta 1986) oli vaikutusvaltainen saksalainen taiteilija, joka tuli tunnetuksi 1960-luvulla.


title: Joseph Beuys

text: Beuys opiskeli Düsseldorfin taideakatemiassa. Hänet tunnetaan ritualistisista julkisista esityksistään ja siitä kuinka hän tarmokkaasti puolusti taiteen parantavaa voimaa ja yleismaailmallisen inhimillisen luovuuden mahtia. Esiintymisten lisäksi Beuys teki veistoksia, ympäristöteoksia, vitriinejä, taidegrafiikkaa ja julisteita, sekä tuhansia piirroksia. Hän oli myös innokas opettaja ja osallistui Saksan politiikkaan. Beuys oli karismaattinen ja ristiriitainen hahmo, ja siksi hänen merkityksestään länsimaiselle taiteelle on käyty ajoittain kiivastakin keskustelua.


title: Joseph Beuys

text: Beuys palveli toisen maailmansodan aikana Saksan ilmavoimissa. Hänen koneensa pudotettiin Krimille talvipakkasilla. Hänen löytäjänsä yrittivät suojata Beuysiä paleltumiselta käärimällä hänet rasvaan ja huopiin. Nämä materiaalit esiintyivät myöhemmin hänen taiteessaan keskeisissä rooleissa.


title: LFS

text: LFS voi tarkoittaa jotain seuraavista:


title: Düsseldorfin koulukunta

text: Düsseldorfin koulukunta oli 1800-luvulla merkittävimpiä saksalaisia taidekoulukuntia. Se syntyi Düsseldorfin taideakatemian piirissä, jonka perusti vaaliruhtinas Karl Theodor 1767. Akatemian organisoi uudestaan Fredrik Vilhelm III, joka nosti sen johtoon Peter von Corneliuksen. Corneliuksen ura jäi niin lyhyeksi, ettei hän ehtinyt saada omia näkemyksiään esille akatemiassa, ja se edustaakin pikemminkin Schadowin näkemyksiä, jonka johtajakaudella akatemia nousi maineeseen maisemamaalauksessa.


title: Düsseldorfin koulukunta

text: Suuntaukselle on ominaista romanttis-realistinen tyyli. Tyylin syntyvaiheet ajoittuvat 1820-luvulle, ja se oli vallalla vielä 1860-luvulla. Pyrkimyksenä oli luonnontutkimuksen kautta päästä ilmaisun luonnollisuuteen. Aiheita olivat metsä- ja vuoristomaisemat, samoin meri, järvi ja muut vesiaiheet. Myös aiheet kodin piiristä olivat suosittuja. Valon kuvaaminen oli hyvin keskeistä.


title: Düsseldorfin koulukunta

text: Düsseldorfin taideakatemia oli pohjoismaisten taiteilijoiden suosiossa, joten koulukunnalla oli merkittävä vaikutus myös muiden Pohjoismaiden ja Suomen taiteeseen.


title: Audi RS6

text: Audi RS6 on Audin vuodesta 2002 valmistama automalli, joka kilpailee muun muassa urheiluautojen sarjassa.


title: Audi RS6

text: RS6 ensimmäisen sukupolven valmistuminen alkoi kesäkuussa 2002 ja päättyi lokakuussa 2004. Audi RS6 perustuu Audi A6 -malliin. RS6:ta valmistetaan Neckarsulmissa, Saksassa. Ensimmäisen sukupolven Audi RS6:ta valmistettiin Sedanina ja Farmarina. Siinä oli V8-moottori. Auton voimanvälityksenä toimi neliveto.


title: Audi RS6

text: Ensimmäisen sukupolven RS6:n huippunopeus on 250–280 km/h ja kiihtyvyys nollasta sadan kilometrin tuntivauhtiin 4,6-4,7 sekuntia.


title: Audi RS6

text: Toisen sukupolven RS6:n valmistus alkoi vuonna 2007 ja päättyi 2010. Kuten vanhaakin mallia, tätäkin myydään Sedanina ja Farmarina. Autossa on nyttemmin kaksoisahdettu V10-moottori, joka tuottaa tehoa 580hv/6250 rpm ja 650Nm vääntöä kierrosalueella 1500-6250. Auto on nelivetoinen.


title: Audi RS6

text:
Toisen sukupolven auton huippunopeus on rajoitettu 250km/h (lisätilauksesta rajoittimen saa asetettua 280km/h). Toisen sukupolven autossa kiihtyvyys on nollasta sadan kilometrin tuntivauhtiin 4,6 sekuntia. Auto ei ollut radalla kovinkaan menestyvä rajun aliohjautuvuuden takia, mutta auto piti nopeimman GT auton titteliä varttimailin ja mailin kiihdytyksessä. Auto nopeudeksi saatiin parhaimmillaan yli 360 km/h. Jäälläajon maailmanennätys ajettiin Suomessa 333 km/h. Tehokkain evotech (750 hv) kiihtyi 2,9 sekuntia 0-100 km/h.
Auto tuli myyntiin vuoden 2013 lopulla ja sen perushinnaksi tuli noin 190 000€, joka oli edellistä 40 000€ vähemmän pienentyneiden kulutus- ja päästölukemien takia. Auton saa 280 tai 305 km/h rajoittimella ja 0-100 km/h kiihdytys kestää vain 3,9 sekuntia. Auto pitää hallussaan titteliä maailman nopein farmariauto. C7 on menestynyt kilpailuissa keventyneen painonsa takia.


title: Mikon parhaat (vuoden 1979 albumi)

text: Mikon parhaat on suomalaisen laulajan Mikko Alatalon singlekokoelma vuodelta 1979.


title: Mikon parhaat (vuoden 1979 albumi)

text: Vaikka Alatalo pyrki Love Records -kaudellaan vakaviin albumikokonaisuuksiin, niin erityisesti singleillä onnistui Alatalo-Rinne -kaksikko humoristisissa pop-lauluissaan. Rinne oli saanut Tatu Pekkarisen ja Matti Jurvan "Väliaikainen" -kappaleesta ajatuksen tehdä sen kaltaisia "kupletteja"; "jotka viiltävät läpi kansakunnan, ei vain rock-yleisön". Ennen pitkää parivaljakko kuplettien tekemisessä kehittyikin.


title: Mikon parhaat (vuoden 1979 albumi)

text: "Saara" oli Suomen ensimmäinen reggae-kappale, saksofoneissa jazzmuusikko Sakari Kukko. Kappale oli puhdasta huumoripoppia ja kohosi pian suureksi hitiksi. Satiirinen "Kaunis mies" kohdistettiin kriitikoille; kappaleessa väitetään laulajan, toisin kuin kriitikoiden, omaavan edullisen ulkonäön. Jälkimmäisten katkeruus kuulemma johtui siitä.


title: Mestis-kausi 2000–2001

text: Kausi 2000–2001 oli jääkiekon Mestiksen ensimmäinen kausi. I divisioonan nimi muutettin Mestikseksi vuonna 2000 SM-liigan sulkemisen myötä. I divisioonan voitti edeltävänä kautena Oulun Kärpät, joka myös nousi SM-liigaan voitettuaan Lahden Pelicansin karsinnoissa. SM-liigaa laajennettiin 13 joukkueen sarjaksi, jolloin Pelicansia ei pudotettu Mestikseen. Liigan sulkemispäätös tapahtui 20. huhtikuuta 2000.


title: Mestis-kausi 2000–2001

text: Uutena joukkueena Mestikseen oli edellisenä keväänä II-divisioonasta noussut Mikkelin Jukurit, joka karsinnoissa voitti Savonlinnan Pallokerhon. Mestiksen Runkosarja alkoi 20. syyskuuta 2000 ja päättyi 7. maaliskuuta 2001. Runkosarjan voitti TuTo, yhden pisteen erolla Jukureihin. Runkosarjan kärkikaksikko kohtasi lopulta myös loppuotteluissa. Mestiksen historian ensimmäisen mestaruuden voitti Mikkelin Jukurit. Mestaruuden ratkaissutta viidettä ottelua seurasi Turun Kupittaalla arviolta 800 mikkeliläistä. Runkosarjan pistepörssin voitti K-Vantaan Markku Takala.


title: Mestis-kausi 2000–2001

text: "Mestiksen runkosarjan lopullinen pistepörssi"


title: Mestis-kausi 2000–2001

text: "Mestiksen Playoffien lopullinen pistepörssi"


title: Mestis-kausi 2000–2001

text: KalPa nousi mestikseen, UJK säilytti sarjapaikkansa. Myös KooKoo sai pitää sarjapaikkansa Jokipoikien ja EPS:n ajauduttua konkurssiin.


title: Punaevätetra

text: Punaevätetra ("Aphyocharax anisitsi") on tetroihin kuuluva eteläamerikkalainen kalalaji, jota pidetään myös akvaarioissa. Afrikkalainen lyhtyalesti ("Alestes imbera") on myös kulkenut nimellä punaevätetra.


title: Punaevätetra

text: Punaevä kasvaa noin viisisenttiseksi. Sillä on hopeanhohtoinen vartalo ja reunoilta läpinäkyvät, tyvestä tomaatinpunaiset evät.


title: Punaevätetra

text: Punaeviä elää villeinä Paraná-joen vesistössä.


title: Punaevätetra

text: Punaevä on rauhallinen päiväaktiivinen parvikala, joka viihtyy akvaariossa, jossa on kasvitiheikköjä.


title: Punaevätetra

text: Punaevä vaatii menestyäkseen puhdasta vettä. Kovuuden ja lämpötilan suhteen se on kestävä: sopivat vesiolot ovat lämpötila 17–28 °C, happamuus pH 5,8–7,5, KH-kovuus 1°–5°dH ja GH-kovuus 1°–15°dH.


title: Düsseldorfin taideakatemia

text: Düsseldorfin taideakatemia (Kunstakademie Düsseldorf) on vuonna 1773 perustettu valtiollinen taideakatemia Nordrhein-Westfalenin pääkaupungissa Düsseldorfissa. Akatemia perustettiin opettamaan maalaustaidetta, kuvanveistoa ja rakennustaidetta. Akatemian piirissä syntyi 1800-luvulla Düsseldorfin koulukunta, joka vaikutti merkittävästi myös pohjoismaisiin maisemamaalareihin, jotka kävivät siellä opiskelemassa.


title: Düsseldorfin taideakatemia

text: Lambert Krahe perusti piirustuskoulun 1762. Vuonna 1773 Karl Theodor muutti sen vaaliruhtinaan maalaus-, kuvanveisto- ja rakennustaideakatemiaksi, mutta akatemia nousi merkittäväksi vasta, kun Düsseldorf liitettiin Preussiin (1815).


title: Turner Network Television

text: Turner Network Television (TNT) on yhdysvaltalainen kaapelitelevisioverkosto. Verkosto on Ted Turnerin luoma ja Turner Broadcasting Systemin kautta Time Warnerin omistama. Verkosto aloitti toimintansa elokuussa 1988. Se tavoittaa 96 300 000 katsojaa ja toimii Yhdysvalloissa, Etelä-Amerikassa ja Euroopassa. Verkosto hyödyntää Hughes Galaxy 5 ja Transponder 17 -satelliitteja.


title: Turner Network Television

text: TNT näyttää ohjelmia kokopäiväisesti. Ohjelmisto on luonteeltaan draamapainoitteista yleisviihdettä (mm. sarjat Kova laki, Teho-osasto ja Ilman johtolankaa), mutta käsittää myös urheilua (NASCAR, NBA).


title: Turner Network Television

text: Suomessa ja muissa Pohjoismaissa TNT-kanaviin kuuluu TNT.


title: TNT (täsmennyssivu)

text: TNT tai T.N.T, tarkoittaa seuraavia asioita:


title: M. A. Numminen In memoriam

text: M. A. Numminen In memoriam on M. A. Nummisen vuonna 1967 julkaisema debyyttialbumi. Levyllä esiintyy myös muita laulajia, kuten M.A. Nummisen ystävä Tommi Parko, joka esiintyy myös röyhtäilijänä kappaleessa "Eleitä kolmelle röyhtäilijälle" sekä soittaa kappaleessa "Kaikki linnut laulelevat" henkarilla viulua. Albumin tunnetuimmat kappaleet lienevät suoraan hevosen hoito-oppaasta laulettu "Jenkka hevosen puhdistamisesta" sekä Ludwig Wittgensteinin Tractatus logico-philosophicus -teoksen seitsemänteen kohtaan perustuva "Wovon mann nicht sprechen kann".


title: M. A. Numminen In memoriam

text:
Tekijätiedot ovat järjestyksessä säveltäjä - sanoittaja - sovittaja.
Albumi julkaistiin CD:nä vuonna 1994 yhdessä Taisteluni -albumin kanssa.


title: Lasitetra

text: Lasitetra ("Prionobrama filigera") on tetroihin kuuluva eteläamerikkalainen kala, jota pidetään myös akvaarioissa. Kala on tunnettu aiemmin myös tieteellisillä nimillä "Aphyocharax analis", "Aphyocharax filigerus", "Bleptonema amazonae" ja "Prionobrama madeirae".


title: Lasitetra

text: Lasitetra kasvaa noin kuusisenttiseksi. Sillä on läpikuultavan hopeanhohtoinen vartalo ja kirkkaanpunainen pyrstö. Peräevän etureunassa on valkea juova, jonka takana on aikuisella koiraalla musta viivanpätkä.


title: Lasitetra

text: Lasitetroja elää luonnonvaraisesti Amazonjoen vesistössä.


title: Lasitetra

text: Lasitetra on keskissyvyydellä viihtyvä parvikala, joka kaipaa pinnassa kelluvia kasveja. Se sopii myös seura-akvaarioon. Se kutee kotioloissakin varsin usein pehmeässä vedessä, kun lämpötilaa nostetaan 26 asteen tienoille.


title: Lasitetra

text: Sopivat vesiolot ovat lämpötila 22–26 °C, happamuus pH 5,7–7,5 ja kovuus 4°–18°dH.


title: Ranskan Grand Prix 1978

text: Ranskan Grand Prix 1978 oli Formula 1 -sarjan osakilpailu, joka ajettiin 2. heinäkuuta 1978 Circuit Paul Ricardin radalla. Kilpailun voitti Mario Andretti.


title: Ranskan Grand Prix 1978

text: Ranskan GP 1978 – F1-ruutu


title: Taisteluni (albumi)

text: Taisteluni on M.A. Nummisen vuonna 1970 julkaisema albumi. Se on tyylillisesti jatkoa vuonna 1967 julkaistulle albumille "M. A. Numminen In memoriam". Albumin tunnetuimmat kappaleet ovat Unto Monosen säveltämä tango "Naiseni kanssa eduskuntatalon puistossa", suoraan sukupuolioppaasta laulettu "Nuoren aviomiehen on syytä muistaa" sekä Sähkökvartetti-yhtyeen ainoa kappale "Kaukana väijyy ystäviä". Kappaleessa "Laki epäsiveellisistä julkaisuista" laulaa Rauli Badding Somerjoki. Levyn kappaleista valtaosa on julkaistu aiemmin EP- ja singlelevyillä. Sähkökvartetti esittää kappaleen "Kaukana väijyy ystäviä".


title: Taisteluni (albumi)

text:
Tekijätiedot ovat järjestyksessä säveltäjä - sanoittaja - sovittaja.
Albumi julkaistiin vuonna 1994 CD:nä yhdessä "M. A. Numminen In memoriam" -albumin kanssa.


title: Jean Vander Pyl

text: Jean Vander Pyl (11. lokakuuta 1919 Philadelphia, Pennsylvania – 10. huhtikuuta 1999 Dana Point, Kalifornia) oli yhdysvaltalainen näyttelijä, joka muistetaan parhaiten Vilma Kivisen ääniroolista piirrossarjasta Kiviset ja Soraset. Hänet palkittiin vuonna 1994 Anniella elämäntyöstään ääninäyttelemisen parissa.


title: Jean Vander Pyl

text: Vander Pyl syntyi Pennsylvaniassa, mutta kävi high schoolin Beverly Hillsissä, jonka jälkeen hän aloitti näyttelemisen radiossa, jossa Vander Pyl ääninäytteli muun muassa Calling All Cops, "Father Knows Best" ja Amos ’n’ Andy radio-ohjelmista.


title: Jean Vander Pyl

text: Television pariin Vander Pyl päätyi 1950-luvulla, jolloin hän ehti näytellä televisiosarjoissa Jane Wyman Presents The Fireside Theatre, The Millionaire ja Medic ennen kuin Vander Pyl teki ensimmäisen ääniroolinsa Salama-Santeri-piirrossarjassa vuonna 1959. Samaan aikaan hän esiintyi televisiosarjassa "Leave It to Beaver" ja vuonna 1960 Vander Pyl sai uransa merkittävämmän roolin piirrossarjasta Kiviset ja Soraset, jossa hän ääninäytteli Retu Kivisen vaimoa Vilma Kivistä aina vuoteen 1966 asti, jonka jälkeen Vander Pyl jatkoi rooliaan aina kuolemaansa asti eri televisiosarjoissa ja elokuvissa. Vuonna 1995 eräässä haastattelussa hän mainitsi saaneensa 250 dollaria jaksoa kohden Kivisissä ja Sorasissa.


title: Jean Vander Pyl

text: Kivisten ja Sorasten lisäksi hän oli mukana useissa Hanna-Barberan tuottamissa piirrossarjoissa, kuten Jetsoneissa, jossa Vander Pyl ääninäytteli Jetsoneiden robottipiikaa Rosieta, sekä herra Spacelyn vaimoa. Muita piirrossarjoja olivat Topi-katti, Magilla Gorilla, Jogi-karhu ja Scooby Doo, Where Are You!


title: Jean Vander Pyl

text: Vander Pyl menehtyi keuhkosyöpään vuonna 1999 kotonaan Dana Pointissa, Kaliforniassa. Hänellä oli kolme poikaa Michael O'Meara, Timothy O'Meara ja Roger DeWitt.


title: Isänmaan puolustajan päivä

text: Isänmaan puolustajan päivä () on Venäjän asevoimien vuosipäivä, jota vietetään 23. helmikuuta. Tuolloin ensimmäisessä maailmansodassa venäläisjoukot torjuivat kohti Pietaria hyökänneet Saksan armeijan yksiköt Pihkovassa ja Narvassa 1918. Päivä on ollut Venäjällä juhlapäivä vuodesta 1995.


title: Isänmaan puolustajan päivä

text: Alun perin päivää alettiin juhlia Venäjän federatiivisen sosialistisen neuvostotasavallan päätöksellä 1922. Vuoteen 1945 saakka päivä oli 30. joulukuuta 1922 perustetussa Neuvostoliitossa "День Красной Армии и Флота", puna-armeijan ja laivaston päivä. Kun 1946 niin asevoimien kuin ministeriöidenkin nimitykset valtiollistettiin vallankumouksellisista, tuli päivän nimeksi "День Советской Армии и Военно-Морского флота", neuvostoarmeijan ja (sotameri)laivaston päivä, jollaisena sitä vietettiin 25.12.1991 purkautuneen Neuvostoliiton jälkeenkin Venäjän federaatiossa vuoteen 1993. Vasta 2002 valtioduuma teki päivästä Venäjän federaatiossa yleisen vapaapäivän.


title: Isänmaan puolustajan päivä

text: Päivää vietetään myös Kirgisistanissa, Valko-Venäjällä ja Moldovan itäslaavilaisenemmistöisellä Transnistrian alueella. Saman nimistä päivää juhlitaan 7. toukokuuta Kazakstanissa asevoimien perustamispäivänä. Tadžikistanissa 23. helmikuuta on "kansallisen armeijan päivä".


title: Isänmaan puolustajan päivä

text: Koska päivä on alkujaan omistettu sotilaille – suurin osa miehiä – siitä on muodostunut Venäjällä eräänlainen kansainvälisen naistenpäivän vastine, "miestenpäivä".


title: Isänmaan puolustajan päivä

text: Ukrainassa päivän vietto korvattiin 2014 Ukrainan puolustajan päivällä 14. lokakuuta, joka on paitsi ortodoksisen kirkon pokrova, myös toisen maailmansodan aikaisen Ukrainan kapinallisarmeijan perustamispäivä 1942.


title: Kamelilaulu

text: Kamelilaulu on M.A. Nummisen ja Pedro Hietasen esittämän Gommi ja Pommi -laulajakaksikon vuonna 1988 julkaistu lastenalbumi. Sen tunnetuimmaksi kappaleeksi on noussut sen nimikkokappale "Kamelilaulu". Albumi julkaistiin vuonna 2002 Valtava Jänis – Gommin ja Pommin kaikki seikkailut -kokoelmalla, joka sisältää kaikki Gommi ja Pommi -levyt sekä "M.A. Nummisen suosituimmat lastenlaulut" -levyn. Kaikki albumin kappaleet on esitetty alun perin Yleisradion Gommi ja Pommi -televisiosarjassa.


title: Kamelilaulu

text: Kaikki sävellykset ja sanoitukset M.A. Numminen, paitsi 1. säv. M.A. Numminen & Pedro Hietanen / san. Tuija Pesonen & M.A. Numminen. Kaikki sovitukset Pedro Hietanen.


title: Jogi-karhu

text: Jogi-karhu () on Hanna-Barberan tuottama yhdysvaltalainen piirrossarja, jota esitettiin ensi kerran Yhdysvalloissa vuonna 1961. Sarjasta tuottettiin yhteensä 35 jaksoa, jotka julkaistiin Yhdysvalloissa DVD:lle vuonna 2005.


title: Jogi-karhu

text:
Sarja kertoo kahdesta karhusta Jogista ja Bobosta, jotka asuvat Jellystonen kansallispuistossa. Jogi joutuu usein ongelmiin muun muassa varastellessaan ihmisten eväskoreja ja yrittäessään karata puistosta. Puistonvartija Smith yrittää pysäyttää Jogin ja joskus onnistuu tehtävässään. Jogin kaverina on viisas Bobo-karhu, joka yrittää ohjata Jogin oikealle tielle, mutta Jogi harvoin kuuntelee ystävänsä neuvoja, jonka seurauksena Bobo tyytyy auttamaan kaveriaan tämän kepposissa.
Wizard Magazine listasi vuonna 2001 Jogi-karhun sijalle 97 laatimassaan kautta aikain sadan parhaan animaatiosarjan listalla.


title: Klaus Ebner

text: Klaus Ebner (s. 8. elokuuta 1964 Wien, Itävalta) on itävaltalainen kirjailija. Hän on kirjoittanut romaaneja, kertomuksia ja kaunokirjallisia esseitä. 1990-luvulla hän kirjoitti vain vähän kaunokirjallisuutta ja sen sijaan pääasiassa artikkeleita ja kirjoja muun muassa tietokoneohjelmista. Hänen ensimmäinen novellikokoelmansa julkaistiin vuonna 2007. Lisäksi hän on kirjoittanut saksaksi ja katalaaniksi runoja. Ebner asuu Wienissä ja on itävaltalaisten kirjailijaliittojen Grazer Autorenversammlung ja Österreichischer Schriftstellerverband jäsen.


title: Ollaan eläimiä

text: Ollaan eläimiä on M.A. Nummisen ja Pedro Hietasen esittämän Gommi ja Pommi -laulajakaksikon vuonna 1991 julkaistu lastenalbumi. Sen tunnetuimmiksi kappaleiksi on noussut "On sika kunnossa", "Limonaatia" sekä "Kookospähkinä". Albumi julkaistiin vuonna 2002 Valtava Jänis – Gommin ja Pommin kaikki seikkailut -kokoelmalla, joka sisältää kaikki Gommi ja Pommi -levyt sekä "M.A. Nummisen suosituimmat lastenlaulut" -levyn. Kaikki albumin kappaleet on esitetty alun perin Yleisradion Gommi ja Pommi -televisiosarjassa.


title: Ollaan eläimiä

text: Kaikki sävellykset ja sanoitukset M.A. Numminen, ellei toisin mainita. Sovitukset Pedro Hietanen, ellei toisin mainita.


title: Just

text: "Just" on englantilaisen rock-yhtyeen Radioheadin single, joka julkaistiin 7. elokuuta 1995. Kappale on seitsemäs kappale yhtyeen albumilla "The Bends" (1995).


title: Just

text: Radioheadin laulajan Thom Yorken mukaan laulun sanat kertovat hänen narsistisista ystävistään. "Justissa" on myös kitaristi Jonny Greenwoodin kitarasoolo, jossa hän käyttää ensimmäistä kertaa "Digitech Whammy"-pedaalia. Kappaleen kitaraosioita on inspiroinut post-punk-yhtye Magazine.


title: Just

text: Englantilainen DJ ja tuottaja Mark Ronson julkaisi kappaleesta oman versionsa helmikuussa 2008. Se on neljäs single Ronsonin toiselta albumilta, "Version". Ronsonin versio kappaleesta julkaistiin aikaisemmin kokoelmalla "".


title: Just

text: Singlen musiikkivideon ohjasi Jamie Thraves. Yhtye valitsi hänet, koska he olivat nähneet hänen tekemiään lyhytelokuvia. Video nauhoitettiin Liverpool-rautatieaseman lähellä Lontoossa. Siinä yhtye soittaa kappaletta asunnossa ja tarinassa keski-ikäinen mies makaa keskellä jalkakäytävää. Ihmiset alkavat kerääntyä ja yrittävät auttaa makaavaa miestä, mutta mies ei ota apua vastaan. Yhtye seuraa tapahtumia asunnon ikkunasta. Video on tekstitetty, ja mies ja seuraajat keskustelevat. He yrittävät saada selville miksi mies makaa tiellä. Lopulta mies antaa periksi ja sanoo (tekstityksissä): "Kyllä, kerron teille, kerron teille miksi makaan tässä... mutta Jumala, anna anteeksi minulle... ja Jumala, auta meitä kaikkia... koska te ette tiedä mitä kysytte minulta." Kamera zoomaa miehen suuhun kun hän lopulta kertoo vastauksen, mutta tekstitykset ovat yhtäkkiä pysähtyneet, joten syytä ei kerrota. Kun kamera zoomaa pois miehen suusta, koko jalkakäytävä on täynnä makaavia ihmisiä.


title: Just

text: Radioheadin jäsenet eivät ole paljastaneet, mitä miehen piti sanoa.


title: Chloë Sevigny

text: Chloë Stevens Sevigny (s. 18. marraskuuta 1974 Darien, Connecticut, Yhdysvallat) on yhdysvaltalainen näyttelijä, muotisuunnittelija ja malli.


title: Chloë Sevigny

text: Chloë Sevigny tuli tunnetuksi mallina ja muotivaikuttajana 1990-luvulla. Hän sai mainetta persoonallisella tyylitajullaan ja saavutti laaja-alaisen uran muodin parissa 1990-luvun lopulla esimerkiksi mallina ja harjoittelijana newyorkilaisessa Sassy Magazine -lehdessä, joka myös nimesi hänen olevan sen ajan "It Girl". Tämä toi hänelle paljon huomiota New Yorkin muotipiireissä. Vuonna 1994 toimittaja Jay McInerney vaikuttui Sevignyn tyylistä niin paljon, että hän kirjoitti tästä seitsemänsivuisen artikkelin The New Yorker -lehteen, jossa hän kutsui tuolloin 19-vuotiasta Sevignyä "maailman siisteimmäksi tytöksi".


title: Chloë Sevigny

text: Sevigny oli myös monien arvostettujen independent-elokuvien tähtenä 1990-luvulla. Hän oli parhaan naissivuosan Oscar- ja Golden Globe -palkintoehdokkaana roolistaan Lana Tisdelina elokuvassa "Boys Don’t Cry" (1999). Hän on esiintynyt 2000-luvulla monissa taide-elokuvissa, esimerkiksi Lars von Trierin elokuvissa "Dogville" (2003) ja "Manderlay" (2005) sekä Jim Jarmuschin Cannesin elokuvajuhlilla palkitussa elokuvassa "Broken Flowers" (2005).


title: Chloë Sevigny

text: Vuodesta 2006 vuoteen 2011 Sevigny näytteli HBO:n televisiosarjassa "Big Love" Nicolette Grantia, yhtä utahilaisen polygamistin kolmesta puolisosta. Hän voitti roolistaan Golden Globe -palkinnon vuonna 2010. Paul Abbottin televisiosarjassa "Hit & Miss" (2012) Sevigny oli transsukupuolisen palkkamurhaajan roolissa ja sai roolistaan parhaan naisnäyttelijän Satellite Award -ehdokkuuden.


title: Chloë Sevigny

text: Chloë Sevigny on jatkanut uraansa muodin parissa myös 2000-luvulla: hän on julkaissut useita vaatemallistoja joko yksin tai yhteistyössä muiden suunnittelijoiden kanssa ja häntä pidetään yleisesti muoti-ikonina. Vuonna 2002 hän toimi Tara Subkoffin kanssa "Imitation of Christ" -malliston luovana johtajana. Malliston on sanottu keskittyneen muodin sijaan performanssitaiteeseen ja kultturiteoriaan. Näyttelijätär Scarlett Johansson osallistui myös malliston tekemiseen. Sevigny on työskennellyt myös mallina, ja on poseerannut muun muassa Italian Voguen kannessa vuonna 2002 ja Ison-Britannian Ellen kannessa vuonna 2010.


title: Hubert Selby Jr.

text: Hubert Selby Jr. (23. heinäkuuta 1928 – 26. huhtikuuta 2004) oli yhdysvaltalainen kirjailija. Hän kirjoitti muun muassa romaanit "Unelmien sielunmessu" ja "", joka oli hänen esikoisteoksensa. Molemmista romaaneista on tehty elokuvaversiot ("Unelmien sielunmessu", 2000, ja "Pääteasema Brooklyn", 1989).


title: Kääpiösuppusuu

text: Kääpiösuppusuu ("Nannostomus marginatus") on tetrakaloihin kuuluva kala.


title: Kääpiösuppusuu

text:
Kääpiösuppusuu jää alle neljä senttiä pitkäksi. Sen kyljessä on musta vaakaraita,jonka ylä- ja alapuolella kulkevat hopeansävyiset raidat. Evissä ja mustan raidan alapuolella on hiukan punaista.
Kääpiösuppusuu on kotoisin Etelä-Amerikasta: sitä tavataan luonnossa Amazonin ala- ja keskijuoksulla, Perussa ja Kolumbiassa Andien itäpuolella, sekä Surinamessa ja Guyanassa.


title: Kääpiösuppusuu

text: Kääpiösuppusuu on parvikala, ja parvessa pitää olla vähintään kuusi yksilöä.


title: Kääpiösuppusuu

text: Kääpiösuppusuulle sopiva lämpötila on 24-27 C, pH 5,8-7,3 ja kovuus dGH 14-20. Se syö pienirakeista ruokaa: murskattuja hiutaleita ja eläviä tai pakastettuja artemia-äyriäisiä ja vesikirppuja.


title: Captain Morgan’s Revenge

text: Captain Morgan's Revenge on skotlantilaisen Alestorm-yhtyeen ensimmäinen täyspitkä albumi. Albumin sanoitukset liittyvät merirosvoihin.


title: Lexie Marie

text: Lexie Marie (s. 13. joulukuuta 1985) on yhdysvaltalainen uransa lopettanut pornonäyttelijä. Hän syntyi Scottsdalessa, Arizonassa, mutta kasvoi ja kävi high schoolinsa Kaliforniassa.


title: Lexie Marie

text: Marie aloitti elokuvauransa vuonna 2004.


title: Vaukavysk

text: Vaukavysk () eli Volkovysk (, , ) on historiallinen kaupunki ja hallinnollinen piiri Valko-Venäjän länsiosissa Hrodnan alueella. Kaupungissa asuu 46 600 ja samannimisessä hallinnollisessa piirissä 82 700 ihmistä.


title: Vaukavysk

text: Vaukavysk on yksi Valko-Venäjän vanhimmista kaupungeista. Vaukavysk oli merkittävä kauppapaikka, joka sijaitsi Itämereltä Mustallemerelle kulkevan kauppatien varrella. Kaupunki on mainittu ensimmäisen kerran Turovin kronikassa vuonna 1005. 1200-luvun lopulla kaupunki oli siirtynyt osaksi Liettuan suuriruhtinaskuntaa. Vuonna 1430 Vaukavyskiin perustettiin Pyhälle Nikolaille pyhitetty kirkko.


title: Vaukavysk

text: Vuonna 1507 kaupunki sai Magdeburgin kaupunginoikeudet. Liitettiin Venäjän keisarikuntaan vuonna 1795. Keisarikunnassa Volkovysk toimi Grodnon kuvernementin kihlakuntakaupunkina. Vuonna 1915 saksalaisjoukot miehittivät kaupungin. Vuosina 1919–1939 se oli miehitettynä tai osa Puolaa. 1939 siitä tuli osa Valko-Venäjän sosialistista neuvostotasavaltaa.


title: Vaukavysk

text: Kaupunki sijaitsee lähellä Puolan rajaa (rajanylityspaikalle kantatietä P99 pitkin 31 km). Vaukavysk onkin yksi Euroopan unionin rajat ylittävän rahtiliikenteen kauttakulkupaikoista.


title: Hakki-koira

text: Hakki-koira () on Hanna-Barberan tuottama yhdysvaltalainen piirrossarja, jota esitettiin ensi kerran Yhdysvalloissa vuonna 1958. Sarjasta tuotettiin yhteensä 69 jaksoa, joiden esitys päättyi vuonna 1961. Jokaisessa jaksossa oli yhden Hakki-koiran animaation lisäksi yksi animaatio Pixie and Dixie -hahmoista, sekä Jogi-karhusta. Sarjan kolmannella ja neljännellä tuotantokausilla Jogin lyhytanimaatiot korvasi Hokey Wolf. Hakki-koiran ja Pixie and Dixie -animaatiot päättyivät 13. lokakuuta 1961 62. jaksoon, kun taas Hokey Wolfin jaksot loppuivat 1. joulukuuta 1961. Sarjan seitsemän viimeistä Hakki-koira-jaksoa esitettiin uusintana siihen asti, kunnes Hokey Wolfin esittämättömät jaksot oli näytetty.


title: Hakki-koira

text: Sarja oli ensimmäinen animaatio-ohjelma, joka palkittiin Emmy-palkinnolla.


title: Hakki-koira

text: Tammikuussa 2009 IGN-sivuston laatiman sadan parhaan animaatiosarjan listan mukaan Hakki-koira oli sijalla 63.


title: Hakki-koira

text: Sarjan päähahmo on sininen, rauhallinen ja useimmiten alakuloinen Hakki-koira, joka puhuu etelävaltioiden murteella ja laulaa usein "My Darling, Clementine" -laulua. Hän kierteli pitkin maailmaa tehden vitsikkäitä havaintoja. Useimmiten jaksot keskittyivät Hakki-koiran työskennellessä useissa eri ammateissa, muun muassa poliisina, palomiehenä, lohikäärmeiden surmaajana, maanviljelijänä ja leijonankesyttäjänä. Sarjassa seikkaili myös mukana Jogi-karhu, joka sai myöhemmin oman piirrossarjan.


title: Neuropsykoanalyysi

text: Neuropsykoanalyysi on mielenterveyttä tutkiva suuntaus, joka yhdistelee psykoanalyysiä ja neurotiedettä. Täten se painottaa mielen tiedostamatonta puolta sekä mielen ja hermoston välistä yhteyttä. Näkemyksen kannattajat ovat perustaneet kansainvälisen neuropsykoanalyysiyhdistyksen (The International Neuro-Psychoanalysis Society). Se on myös yhdysvaltalaisen tieteellisen aikakauslehden nimi.


title: Hrodnan alue

text: Hrodnan alue eli Grodnon alue (, ) on yksi Valko-Venäjän alueista (oblasteista). Se sijaitsee maan länsiosassa. Alueen naapurina on lännessä Puola ja pohjoisessa Liettua. Valko-Venäjän maakunnista naapureita ovat Brestin alue etelässä, Minskin alue idässä ja pieni pätkä Vitsebskin aluetta pohjoisessa.


title: Hrodnan alue

text: Alue on perustettu vuonna 1944. Sen pääkaupunki on Hrodna, joka sijaitsee Niemen-joen varrella.


title: Hrodnan alue

text: Alueen asukasluku oli vuoden 2009 lokakuussa 1 072 381 ja pinta-ala 25 000 km². Edeltävän 20 vuoden aikana väestöpohja on pienentynyt lähes 8% (1989: 1 163,6 milj., 2009: 1  072,4 milj.). Samalla alueen väestön kaupungistuminen on jatkunut voimakkaana (1989: maaseudulla asui 42,8  % ja kaupungeissa 57,3  %; 2009: vastaavasti 31,0 % ja 69,0 % asukkaista).


title: Hrodnan alue

text: Alueen suurimmat kaupungit ovat Hrodna, Lida, Slonim. Oheisessa taulukossa ovat Hrodnan alueen yli 10 000 asukkaan taajamat asukasluvun mukaisessa suuruusjärjestyksessä. Väkiluvut perustuvat vuoden 2009 lokakuun väestönlaskentaan.


title: Hrodnan alue

text: Aluehallinnollisesti suoraan Hrodnan maakunnan alaisuuteen kuuluu Hrodnan kaupunki ja 17 hallintopiiriä (raion). Maakunnan osa-alueet ovat (asukasluvut 2009 väestönlaskennasta):


title: Fake Plastic Trees

text:
"Fake Plastic Trees" on englantilaisen rock-yhtyeen Radioheadin single, joka julkaistiin 15. maaliskuuta 1995. Se oli kolmas single yhtyeen albumilta "The Bends" (1995).
Kappaletta on pidetty yhtyeen uran käännekohtana "Street Spirit (Fade Out)"-kappaleen kanssa. "Fake Plastic Trees" löytyy myös sijalta 376. "Rolling Stone" -lehden listalla "kaikkien aikojen 500 parasta kappaletta".


title: Fake Plastic Trees

text: Kappale kertoo markkinoinnista ja kulutuksesta. Laulaja Thom Yorken mukaan se kertoo erityisesti Canary Wharfista Lontoossa.


title: Fake Plastic Trees

text: Kappale nauhoitettiin sen jälkeen kun yhtye oli ollut Jeff Buckleyn konsertissa Highburyssa. Yhtye meni studioon ja Yorke äänitti lauluosiot kahdella otolla.


title: Fake Plastic Trees

text: Yhtyeen levy-yhtiö Yhdysvalloissa, Capitol Records, halusi vahvan kappaleen radioihin Amerikassa. Yorke yllättyikin kun "Fake Plastic Trees" nähtiin potentiaalisena ensimmäisenä singlenä albumilta. Hän huomasikin, että Capitol oli miksannut kappaleen uudelleen. Yorke kauhistui, ja lopulta "Fake Plastic Trees" julkaistiinkin Yhdysvalloissa ensimmäisenä singlenä "The Bendsiltä", mutta alkuperäisversiona.


title: Fake Plastic Trees

text: Singlen b-puolina ovat: "India Rubber", jossa voidaan kuulla Jonny Greenwoodin laulua; ja "How Can You Be Sure?", joka on tehty yhtyeen alkuaikoina, jolloin nimenä oli vielä "On a Friday". Taustalaulut laulaa kappaleessa nainen. Toisen CD:n b-puolina on akustiset liveversiot kappaleista "Fake Plastic Trees", "Bullet Proof..I Wish I Was" ja "Street Spirit (Fade Out)", jotka äänitettiin "Eve's"-klubilla Lontoossa.


title: Fake Plastic Trees

text: Kappaleen musiikkivideon ohjasi Jake Scott. Musiikkivideossa yhtye kulkee supermarketissa ostoskärryissä. Yhtyeen lisäksi videolla on myös muita hahmoja, kuten virkailijoita, lapsia, pitkäpartainen vanha mies joka leikkii leluaseilla, nainen, jolla on iso, musta hattu. Ohjaaja on sanonut videosta: "Filmi on itse asiassa allegoria kuolemasta ja jälleensyntymisestä, mutta ymmärtääksesi sen sinun pitää olla yhtä outo kuin ihmiset jotka tekivät sen."


title: Kuolematon peli

text: Kuolemattomaksi peliksi kutsutaan shakkipeliä, jonka Adolf Anderssen ja Lionel Kieseritzky pelasivat 21. kesäkuuta 1851. Se on yksi kuuluisimmista peleistä kautta aikojen.


title: Kuolematon peli

text: Adolf Anderssen oli yksi oman aikansa parhaista pelaajista, ja monet pitivät häntä maailmanmestarina Lontoon 1851 shakkiturnauksen voiton jälkeen. Lionel Kieseritzky asui suurimman osan elämästään Ranskassa, missä hän antoi shakkitunteja ja pelasi pariisilaisessa kahvilassa rahasta. Kieseritzky tunnettiin siitä, kuinka hän voitti heikompia pelaajia antamalla jopa kuningattaren verran tasoitusta.


title: Kuolematon peli

text: Peli pelattiin Simpson’s-in-the-Strand-ravintolassa Lontoossa virallisen turnauksen tauolla. Kieseritzky oli todella vaikuttunut pelin päätyttyä ja lähetti siirrot välittömästi pariisilaiseen shakkiklubiinsa. Ranskalainen shakkilehti La Régence julkaisi pelin heinäkuussa 1851. Peli sai myöhemmin lempinimen ”Kuolematon peli” (engl. The Immortal Game) 1855 itävaltalaiselta Ernst Falkbeerilta.


title: Kuolematon peli

text: Pelin on sanottu kuvaavan hyvin 1800-luvun shakkityyliä, jossa nopea kehitys ja hyökkäys olivat suuressa arvossa. Gambiitit ja vastagambiitit olivat tavallisia, ja niistä kieltäytymistä pidettiin epäherrasmiesmäisenä tekona. Materiaalin merkitystä pidettiin vähässä arvossa. Kuolemattomassa pelissä Anderssen voittaa pelin uhraamalla lähettinsä siirrolla 11, molemmat torninsa siirron 18 jälkeen ja lopulta kuningattarensa tehden vastustajasta matin. Hän sanoi pitävänsä kahta aktiivista nappulaa parempana kuin tusinaa kotona nukkuvaa.


title: Kuolematon peli

text: Kuningasgambiitti, Anderssen tarjoaa yhtä sotilaistaan nopeaa kehitystä vastaan. Tämä oli yleinen avaus 1800-luvulla, mutta nykyisin harvinainen turnaustasolla.


title: Kuolematon peli

text: Kieseritsky ottaa sotilaan vastaan, tämä on hyväksytty kuningasgambiitti.


title: Kuolematon peli

text: Mustan siirto pakottaa valkean siirtämään kuningastaan ja menettämään linnoitusmahdollisuuden, mutta tarjoaa temposiirron Rf3 myöhemmin.


title: Kuolematon peli

text: Bryanin vastagambiitti, tätä ei pidetä korrektina siirtona nykyään.


title: Kuolematon peli

text: Tämä normaali kehityssiirto voittaa tempon pakottaen mustan siirtämään kuningatartaan.


title: Kuolematon peli

text: Tällä siirrolla valkea on ottanut tukevan kontrollin keskustasta. Saksalainen suurmestari Robert Hübner suosittelee 7. Rc3 sen sijaan.


title: Kuolematon peli

text: Uhkaa Rg3+ ja suojaa f4-sotilaan, mutta siirtää ratsun myös huonoon asemaan laudan reunalla, jossa ratsut ovat vähemmän voimakkaita.


title: Kuolematon peli

text: Kieseritzky suositteli 8... g6


title: Kuolematon peli

text: Uhkaa samaan aikaan lähettiä ja vapauttaa d-sotilaan kiinnityksestä. Jotkut ovat suositelleet myös 9... g6 valkean ratsun vaikutuksen takia.


title: Kuolematon peli

text: Lähetinuhraus. Jos musta hyväksyy uhrauksen, valkea pääsee johtoon kehityksessä häiritsemällä mustan kuningatarta.


title: Kuolematon peli

text: Hübner uskoo tämän olleen mustan kriittisin virhe; siirto joka voittaa materiaalia, mutta päästää valkean auttamattomasti johtoon kehityksessä. Hübner ehdottaa 11... h5 pelisiirron sijasta.


title: Kuolematon peli

text: Valkea uhkaa nyt kahta asiaa:Tämä hoitaa uhkaukset, mutta mustan kehitys takkuaa entisestään, nyt mustan ainoa siirtynyt upseeri on kuningatar.


title: Kuolematon peli

text: Valkea vastaa mustan uhkaan omalla uhkauksellaan (Rc7+). Réti suosittelee 17. d4 ja 18. Rd5 valkean eduin.


title: Kuolematon peli

text: Musta voittaa sotilaan ja uhkaa voittaa tornin a1:stä shakilla.


title: Kuolematon peli

text: Valkea tarjoaa tällä siirrolla molempia tornejaan. Hübner kommentoi, että tästä asemasta on monia tapoja voittaa ja ainakin kolme parempaa tapaa valkealle: 18. d4 18: Le3 tai 18. Te1, jotka johtavat vahvaan asemaan ilman tarvetta uhrata niin paljon materiaalia. Garri Kasparov on sanonut, että shakkimaailma olisi menettänyt yhden kruununjalokivistään, jos peli olisi jatkunut jollain muulla kuin pelisiirrolla.


title: Kuolematon peli

text: Tämä siirto sinetöi mustan tappion. Wilhelm Steinitz ehdotti 1879 18... Dxa1+, josta seuraisi todennäköisesti 19. Ke2 Db2 20. Kd2 Lxg1.


title: Kuolematon peli

text: Valkea uhraa vielä toisenkin torninsa. Tämä siirto estää mustaa kuningatarta osallistumasta oman kuninkaansa puolustamiseensa ja uhkaa mattia: 20. Rxg7+ Kd8 21. Lc7#.


title: Kuolematon peli

text: Tässä vaiheessa mustan hyökkäys on kuivunut kokoon. Mustalla on kuningatar ja lähetti takarivillä, mutta ei voi tehdä niillä mitään. Väitetään, että Kieseritzky olisi luovuttanut tässä vaiheessa, mutta Friedrich Amelungin artikkeli Baltische Schachblaetterissa 1893 sanoo hänen pelanneen todennäköisesti vielä 20...Ra6, jolloin Anderssen olisi julistanut matin. Joka tapauksessa viimeisiä siirtoja tuskin oikeasti pelattiin alkuperäisessä pelissä.


title: Kuolematon peli

text: Musta ratsu suojaa c7:n, mutta se ei estä mattia. Muitakin siirtoja on ehdotettu, mutta tyydyttävää puolustusta ei ole löydetty.


title: Kuolematon peli

text: Kaunis kuningattarenuhraus pakottaa mustan luopumaan e7:n suojaamisesta.


title: Kuolematon peli

text: Lopussa musta on voitolla materiaalissa kuningattaren ja molempien tornien verran, mutta se ei auta. Valkea matittaa viimeisillä upseereillaan, kahdella ratsulla ja lähetillä.


title: Belgian Grand Prix 1978

text: Belgian Grand Prix 1978 oli Formula 1 -sarjan osakilpailu, joka ajettiin 21. toukokuuta 1978 Zolderin radalla. Kilpailun voitti Mario Andretti.Belgian GP 1978 – F1-ruutu


title: Espanjan Grand Prix 1978

text: Espanjan Grand Prix 1978 oli Formula 1 -sarjan osakilpailu, joka ajettiin 4. kesäkuuta 1978 Circuito Permanente del Jaraman radalla. Kilpailun voitti Mario Andretti.


title: Espanjan Grand Prix 1978

text: Espanjan GP 1978 – F1-ruutu


title: Kulmatetra

text: Kulmatetra ("Thayeria boehlkei") on tetroihin kuuluva eteläamerikkalainen kala, jota pidetään myös akvaarioissa.


title: Kulmatetra

text:
Kulmatetra jää vähän yli viisi senttiä pitkäksi. Sen kyljessä on musta raita, joka jatkuu "kulman taakse" pyrstöevän alempaan haaraan. Tämän alapuolella on ohut keltainen juova. Muuten kala on vaaleanharmaa. Kulmatetran ominainen asento on uida lähes paikallaan pää hiukan yläviistoon siten että pyrstön musta raita on likimain pystysuorassa.
Kulmatetroja elää luonnossa Amazonin ylävirralla Perussa ja Araguaia-joella Brasiliassa.


title: Kulmatetra

text: Kulmatetra on parvikala, joka menestyy parhaiten isona parvena.


title: Kulmatetra

text: Sopiva lämpötila on 22–28 °C. Kala on kaikkiruokainen, mutta pakastettu eläinruoka on sille hyväksi kuivahiutaleiden lisänä.


title: Kuparitetra

text: Kuparitetra ("Hasemania nana") on tetroihin kuuluva eteläamerikkalainen kala, jota pidetään myös akvaarioissa.


title: Kuparitetra

text: Kuparitetra kasvaa noin viisi senttiä pitkäksi. Se on kuparinruskea, pyrstössä on voimakas musta juova ja pyrstöevän kärjet ovat hopeanvalkeat. Kalan levätessä yöllä tai sen ollessa stressaantunut muuttuu väri hopeisemmaksi. Naaraat ovat koiraita hieman haaleampia ja niiden peräevän päät ovat kellertäviä.


title: Kuparitetra

text: Kuparitetroja elää luonnossa Brasiliassa São Francisco-joen vesistössä Minas Geraisin osavaltiossa.


title: Kuparitetra

text: Kuparitetra tarvitsee parven, jossa on ainakin kuusi, mielellään kymmenen kalaa. Isommassa parvessa ärhäkät kalat jättävät muut akvaarion asukit paremmin rauhaan ja keskittyvät kinastelemaan keskenään.


title: Kuparitetra

text: Kuparitetralle sopiva pH on 6-8, lämpötila 23–27 °C ja kovuus 5-20 °dH.


title: Kuparitetra

text: Se syö luonnossa hyönteisiä, akvaariossa hiutaleita ja pakastettuja eläimiä.


title: Gommin ja Pommin metsäkarnevaali

text: Gommin ja Pommin metsäkarnevaali on M.A. Nummisen ja Pedro Hietasen esittämän Gommi ja Pommi -laulajakaksikon vuonna 1995 julkaistu albumi. Sen tunnetuimmaksi kappaleeksi on noussut "Jäniksenä junassa". Albumi julkaistiin vuonna 2002 "Valtava Jänis – Gommin ja Pommin kaikki seikkailut" -kokoelmalla, joka sisältää kaikki Gommi ja Pommi -levyt sekä "M.A. Nummisen suosituimmat lastenlaulut" -levyn. Kaikki albumin kappaleet on esitetty alun perin Yleisradion Gommi ja Pommi -televisiosarjassa. M.A. Nummisen ja Pedro Hietasen lisäksi levyllä esiintyy myös muita laulajia.


title: Gommin ja Pommin metsäkarnevaali

text: Kaikki sävellykset ja sanoitukset M.A. Numminen. Sovitukset Pedro Hietanen, paitsi kappaleet 13 ja 15 sov. Mika Siekkinen.


M. A. Numminen Goes Tech-No – En tahdo olla prinsessa on M. A. Nummisen vuonna 1995 julkaistu musiikkialbumi.


title: M. A. Numminen Goes Tech-No – En tahdo olla prinsessa

text: Levyn tunnetuimmaksi kappaleiksi ovat nousseet "Yes sir, olen boogie" sekä "Jos sulla on toinen", joka on parodinen versio Taikapeili-yhtyeen samannimisestä kappaleesta. Albumi tehtiin myös ruotsinkielisenä, ja näistä kahdesta albumista julkaistiin vuonna 2001 kokoelmalevy, joka sisälsi myös muutamia saksankielisiä tulkintoja. Kuten levyn nimi vihjaa, sen tuotannossa on selkeitä vaikutteita koneilla tehdystä tanssimusiikista.Julkaisija Ellipsikujan levy-yhtiö/Olarin Musiikki Oy


title: Tamminopsasiipi

text: Tamminopsasiipi ("Favonius quercus") on sinisiipisten heimoon kuuluva päiväperhonen.


title: Tamminopsasiipi

text: Tamminopsasiiven siipien yläpinta on tasaisen piparkakunruskea, mutta koiraalla siinä erottuu sinisenvioletti hohde. Naaraalla on etusiiven yläpinnassa laaja metallinhohtoinen, orvokinsininen alue. Takasiiven ulkoreunassa on kaksi pientä kannusta, joista taaempi on pitempi. Siipien alapinta on vaalean ruskeanharmaat ja molempien siipien poikki kulkee kapea, vaalea poikkiviiru. Takasiiven alapinnalla, siiven ulkoreunassa on pari oranssinpunaista täplää, joista toisessa on musta keskus. Siipiväli 27–34 mm.


title: Tamminopsasiipi

text: Toukka on punaruskea ja käyttää ravintonaan tammen ylimpien oksien lehtiä.


title: Tamminopsasiipi

text: Lajia tavataan nykyisin Suomen eteläisimmissä maakunnissa suunnilleen Pori-Tampere-Imatra linjan eteläpuolella. Se on levinnyt etelärannikkoa pitkin 1990-luvun aikana mutta edelleen selvästi yleisimmillään Ahvenanmaalla ja lounaassa. Maailmalla se on levinnyt lähes koko Eurooppaan, Afrikan pohjoisosiin ja idässä Uralille ja Kaukasukselle saakka. Marokossa ja Iberian niemimaalla elää erillinen, ulkonäöltään hivenen poikkeava alalaji. Lentoaika on heinäkuun puolivälistä elokuun puoliväliin.


title: Tamminopsasiipi

text: Tamminopsasiipiä tavataan tammea kasvavissa metsissä ja puistoissa. Se on melko yleinen, mutta pääasiassa latvustoissa viihtyvänä lajina perhosia näkee vain harvoin. Aikuiset perhoset käyttävät ravinnokseen pääasiassa mesikastetta sekä mahlaa, mutta vierailevat myös kukilla. Koiraat kokoontuvat usein tietyille paikoille kosiolentoja varten.


title: Tamminopsasiipi

text: Päiväperhosille poikkeuksellisesti tamminopsasiipiä lentää joskus latvuksiin asetettuihin, ultraviolettilampuilla varustettuihin valorysiin, mikä viittaa perhosten olevan aktiivisia myös lämpiminä öinä.


title: Tamminopsasiipi

text: Naaras munii munt yksitellen aurinkoisilla paikoilla oleville oksille. Alimmillaan noin metrin korkeudelle maanpinnasta. Kuoriutumisvalmis toukka talvehtii munan sisällä ja kuoriutuu keväällä. Ne ovat pääasiassa yöaktiivisia ja piilottelevat aluksi silkkisen suojan suojissa, myöhemmin toukat kuitenkin elävät avoimesti. Toukkavaihe kestää 5–10 viikkoa. Toukalla ei juuri ole suhdetta muurahaisiin, mutta kotelo erittää muurahaisia kiinnostavaa eritettä. Muurahaisten läsnäolo ei kuitenkaan ole kehitykselle välttämätöntä. Toukka koteloituu maahan tai oksalle ja kotelovaiheen kesto on noin kolme viikkoa.


title: Tamminopsasiipi

text: Toukka elää monilla tammilajeilla ("Quercus").


title: Etelä-Afrikan Grand Prix 1978

text: Etelä-Afrikan Grand Prix 1978 oli Formula 1 -sarjan osakilpailu, joka ajettiin 4. maaliskuuta 1978 Kyalamin radalla. Kilpailun voitti Ronnie Peterson.Etelä-Afrikan GP 1978 – F1-ruutu


title: Elimäen vaakuna

text: Elimäen vaakuna oli Elimäen kunnan tunnus. Se esiteltiin ensimmäisen kerran 26. toukokuuta 1951 Elimäen kunnanvaltuuston kokouksessa. Vaakunan on suunnitellut taiteilija Gustaf von Numers everstiluutnantti Eero-Eetu Saarisen aiheiden pohjalta. Elimäen liityttyä Kouvolaan 1. tammikuuta 2009 vaakuna ei enää edusta itsenäistä kuntaa vaan siirtyi kotiseutuvaakunaksi.


title: Elimäen vaakuna

text: Elimäen vaakunan hopeisessa yläkentässä on musta, takajaloillaan seisova kruunupäinen ratsuhevonen, jonka kruunu, valjaat ja varukset ovat kultaiset. Punaisessa alakentässä on kaksi hopeista päivätyökapulaa ristissä ja niiden yläpuolella on hopeinen neliapila.


title: Elimäen vaakuna

text: Ratsuhevosen aihe on saatu Wrede af Elimä -aatelissuvun vaakunasta ja se symboloi uhrautuvaisuutta ja isänmaanrakkautta. Alakentän päivätyökapulat viittaavat Elimäen yhteiskunnalliseen historiaan, torpparilaitokseen ja kuvaavat menneiden sukupolvien työtä. Kaateisena olevat kapulat kuvaavat torpparilaitosjärjestelmän kuuluvan menneisyyteen. Neliapila kuvaa Elimäen kunnan pääelinkeinoa, maanviljelyä.


title: Elimäen vaakuna

text: Vaakuna muuttui epäviralliseksi kotiseutuvaakunaksi vuonna 2009 kunnan liityttyä osaksi Kouvolan kaupunkia.


title: Doug Young

text: Doug Young (21. joulukuuta 1919 – 7. tammikuuta 2018) oli yhdysvaltalainen ääninäyttelijä, joka aloitti uransa radio-ohjelmien näyttelijänä. Hän ääninäytteli muun muassa The Cisco Kid, The New Adventures of Sherlock Holmes, Red Ryder ja The Whistler radio-ohjelmissa. Sittemmin 1950- ja 1960-luvulla Young teki äänityötään Hanna-Barberan tuottamissa piirrossarjoissa, kuten Hakki-koira, Salama-Santeri, Jogi-karhu, Jonny Quest, sekä Kiviset ja Soraset.


title: Länsi-Yhdysvaltain Grand Prix 1978

text: Länsi-Yhdysvaltain Grand Prix 1978 oli Formula 1 -sarjan osakilpailu, joka ajettiin 2. huhtikuuta 1978 Long Beachin katuradalla. Kilpailun voitti Carlos Reutemann.


title: Länsi-Yhdysvaltain Grand Prix 1978

text: Länsi-Yhdysvaltojen GP 1978 – F1-ruutu


title: Kouvolan vaakuna

text: Kouvolan vaakuna on Kouvolan kaupungin tunnus. Vaakunan on suunnitellut Tapani Talari ja se otettiin käyttöön 1. tammikuuta 2009 Kouvolan yhdistyttyä Anjalankosken, Elimäen, Jaalan, Kuusankosken ja Valkealan kanssa.


title: Kouvolan vaakuna

text: Vaakuna on musta- ja hopeataustainen työ, jonka kuva-aihe on kultainen ja liljapäinen kuusipuolainen sideruusuke. Ruusuke kuvaa kuuden kunnan liittoa. Puolien päissä olevat liljat viittaavat Kymenlaakson nimikkokasviin, keltakurjenmiekkaan. Musta ja hopea edustavat Kymenlaakson perinteisiä värejä. Valitun vaakunan aaltokoroinen tyviö viittaa Kymijoen kaupunkiin.


title: Kouvolan vaakuna

text: Kouvolan valtuuston ratkaisevassa äänestyksessä 1. joulukuuta 2008 vaakuna voitti vastaehdokkaansa niukasti 37–36, kun tyhjiä ääniä annettiin kaksi. Äänestyksissä puoluerajat menivät rikki joka puolella. Makukysymyksestä ei ollut tehty tiukkoja ryhmäpäätöksiä.


title: Kouvolan vaakuna

text: Kouvolan vanhan vaakunan on suunnitellut taiteilija Gustaf von Numers vuonna 1952 ja vuoden 2009 alussa se siirtyi kotiseutuvaakunaksi. Tunnuksen aiheena on Kouvolan maantieteellinen asema.


title: Kouvolan vaakuna

text: Kouvolan vaakunan mustassa kentässä on hopeinen vinoristi, jossa on kaksi punaista, kaksilehtistä avainta ristissä.


title: Kouvolan vaakuna

text: Vinoristikuvio kuvaa Kouvolan asemaa rautatieliikenteen risteyspaikkana sekä rautatieläisten että liikemiesten kotipaikkana. Punaiset avaimet kuvastavat Kouvolan avainasemaa sekä Pohjois-Kymenlaakson että Suomen tärkeänä risteysasemana. Musta ja hopea ovat Kymenlaakson perinteiset värit.


title: Lasten Eurovision laulukilpailu 2005

text: Lasten Eurovision laulukilpailu 2005 järjestettiin 26. marraskuuta 2005 Hasseltissa Belgiassa. Kilpailun juonsivat Marcel Vanthilt ja Maureen Louys. Kilpailuun osallistui yhteensä 16 maata, joista uusina maina Venäjä ja Serbia Montenegro. Kypros vetäytyi kisasta pois. Kilpailun voitti Valko-Venäjän esiintyjä Ksenija Sitnik kappaleella "My Vmeste".


title: Lasten Eurovision laulukilpailu 2005

text: Kilpailua seurasi tapahtumapaikalla 8 500 ihmistä, mukaan lukien Belgian prinssi Laurent, ja ympäri Eurooppaa 20–25 miljoonaa ihmistä.


title: Susan Fletcher

text: Susan Fletcher (s. 1979 Birmingham, Englanti) on englantilainen kirjailija. Esikoisteos "Irlantilainen tyttö" ("Eve Green", 2004) palkittiin kahteen otteeseen, ja sitä myytiin yksin Britanniassa yli 250 000 kappaletta. "Meriharakat" ("Oystercatchers", 2007) on hänen toinen romaaninsa.


title: Eisenstein

text: Eisenstein on sukunimi. Nimen tunnettuja kantajia ovat:


title: Harri Larjosto

text: Harri Larjosto (s. 1952) on muun muassa valokuvia, videoita, installaatioita, käsitetaidetta ja tilateoksia luonut taiteilija. Työssään hän yhdistää perinteistä elokuvakerrontaa kokeellisempiin elementteihin. Niissä on mustaa huumoria ja yllätyksiä.


title: Harri Larjosto

text: Larjosto oli 1980-luvulla perustajajäsen Ö-ryhmässä, joka harrasti humoristista yhteiskuntakritiikkiä. Ö-ryhmään kuului Larjoston ohella muita 'luonnon tilasta huolestuneita', kuten Roi Vaara, Erkki Pirtola ja Jussi Kivi. Näyttelyissään ja esityksissään ryhmä kritisoi kerskakulutusta ja rahan asemaa. Larjosto on osin jatkanut ryhmän periaatteita. Hän on anonut miljoona markkaa Kulttuurirahastolta lottoamiseen, jotta voisi lopuiksi ostaa lopulta Suomen kansalle verovapauden vuodeksi. Hän kirjoitti myös "Paimenkirjeen kuninkaille ja diktaattoreille" ja lähetti sen 44 valtionpäämiehelle eri puolille maapalloa. Kirje sisälsi käyttäytymisohjeita kansojen parhaaksi ja palan naavaa. Kiasman kokoelmiin kuuluvassa teoksen dokumentaatiossa on mukana Paavin siunaus ja omakätisiä vastauskirjeitä muun muassa Indira Gandhilta ja François Mitterrandilta.


title: Harri Larjosto

text: Viime aikoina Larjosto on tehnyt videoiden ohella valokuvasarjoja. Hänen valokuvistaan on olemassa useita kirjoja. "Wicked Suites" -valokuvakirja kokosi vuonna 2002 Larjoston tuotantoa yli kymmenen vuoden ajalta.


title: Harri Larjosto

text: Larjosto sai Vantaan kaupungin kulttuuripalkinnon vuonna 2002. Hänelle myönnettiin valtion Suomi-palkinto 2006. Hän on opiskellut ala-asteen luokanopettajaksi erikoisaloinaan biologia ja kuvaamataito. Hän on työskennellyt Taideakatemiassa digitaalisen kuvataiteen lehtorina 2002-2008.


title: Harri Larjosto

text: Larjostolle myönnettiin taiteilijaeläke vuonna 2014.


title: Sata vuotta

text: Sata vuotta on Herra Ylppö & Ihmiset -yhtyeen ensimmäinen albumi. Se julkaistiin 6. helmikuuta 2008 levy-yhtiö Sony BMG:n kautta. Albumin tuotti Rauli "Illusion Rake" Eskolin ja vastaavana tuottajana toimi Janne Halmkrona.


title: Sata vuotta

text: Albumi sai vuoden 2008 debyyttialbumi-Emman.


title: Sata vuotta

text: Albumi oli Suomen virallisen albumilistan 1. sijalla viikolla 8/2008 ja on myynyt kultalevyyn oikeuttavan määrän.


title: Mikon parhaat (vuoden 1988 albumi)

text: Mikon parhaat on suomalaisen laulajan Mikko Alatalon kokoelmalevy vuodelta 1988. Se on toinen samanniminen Alatalon kokoelma.


title: Aarno Turpeinen

text: Aarno Johannes Turpeinen (s. 21. maaliskuuta 1971 Oulu) on entinen suomalainen jalkapalloilija. Oululaislähtöinen Turpeinen teki parhaat saavutuksensa Helsingin Jalkapalloklubissa, jossa hän voitti kolme Veikkausliigan mestaruutta (1997, 2002 ja 2003) ja pelasi myös Mestarien liigaa kaudella 1998–1999. Turpeinen on voittanut neljästi Suomen Cupin ja hänet on valittu Veikkausliigan legendaksi.


title: Lipputetra

text: Lipputetra ("Hyphessobrycon anisitsi", syn. "Hemigrammus anisitsi" ja "Hemigrammus caudovittatus") on tetroihin kuuluva eteläamerikkalainen kala. Suosiota akvaariokalana on rajoittanut kalan taipumus syödä kasveja.


title: Lipputetra

text: Lipputetra kasvaa noin kuusi senttiä pitkäksi. Sen vartalo on hopeanharmaasävyinen, pyrstön tyvi lähes musta ja evät suurikokoiset ja oranssinsävyiset "liput".


title: Lipputetra

text: Lipputetroja elää luonnossa Etelä-Amerikassa Parana- ja Uruguay-jokien vesistöissä.


title: Lipputetra

text: Lipputetra sopii seura-akvaarioon muiden pehmeän veden kalojen joukkoon. Lipputetra syö usein hentolehtiset kasvit. Se viihtyy vähintään kuuden yksilön parvessa. Jos lipputetroja on liian vähän, ne voivat ärhennellä muiden lajien kaloille - lajitoverien seura rauhoittaa niiden käytöstä.


title: Lipputetra

text: Lipputetralle sopeutuu monenlaisiin vesioloihin: sopiva pH on 5,8–8,5 ja lämpötila 18–30 °C. Se syö sekä kasvi- että eläinperäistä ruokaa: hiutaleita ja pakasteruokaa.


Elävänä Pispalassa (ja vähän muuallakin) on suomalaisen laulajan Mikko Alatalon ensimmäinen live-albumi, ja kaikkiaan seitsemäs albumi. Se julkaistiin vuonna 1980.


title: Elävänä Pispalassa (ja vähän muuallakin)

text: Ajatus livelevystä lähti Harri Rinteeltä; "Tehdään lyhyitä lauluja ja väliin hauskoja puheita, ajankohtaisia satiireja ja ironiaa". Amerikassa tyyli oli jo tuttua muun muassa Richard Pryorin, Eddie Murphyn ja Chevy Chasen johdolla, mutta Suomessa se oli uutta.


text: Albumi äänitettiin osittain Ylä-Pispalan Pispalan Pulteri -ravintolassa, mutta enimmäkseen ympäri Suomea opiskelija-kuppiloissa, kuten esimerkiksi Helsingin Ostrobotnialla. Alatalon mukaan "opiskelija-yleisöt olivat riittävän 'fiksuja' ja 'nopeita'" stand up-koomiselle trubaduurille. Levyn äänitti 2-raita Revox-nauhurilla roudari Jokke Front; yleisömikit laitettiin auki ja kaikki meni nauhalle virheineen päivineen. Tuolloin Alatalo itsekin huomasi olevansa parhaimmillaan lavalla - vain mies ja kitara - suorassa vuorovaikutuksessa yleisön kanssa, "Rautavaara-pohjalta".


text: "Elävänä Pispalassa" -albumin suurimmaksi hitiksi nousi "Kyllä sitä ny ollaan niin neekeriä, että...", joka tehtiin alun perin satiiriksi suomalaisten rotuennakkoluuloista. Kappale tosin kääntyi itseään vastaan; eräs afrikkalainen opiskelija sanoi pihan lasten kiusaavan häntä laulun sanoin.


title: Kuusankosken vaakuna

text: Kuusankosken vaakuna oli Kuusankosken kaupungin tunnus. Sen on suunnitellut heraldikko Olof Eriksson vuonna 1951.